अनशन – टटका खबर\nनयी दिल्ली 29 मार्च (वार्ता). लोकपाल के बहाली आ किसानन के समस्यन के समाधान के मांग लेके सात दिन से अनशन पर बइठल अन्ना हजारे आजु आपन अनशन तूड़ दिहलें. एक सप्ताह अन्ना हजारे का भूखले रखला का बेद आजु सरकार उनुका के लिखित आश्वासन दे दिहलसि. अन्ना महाराष्ट्र के मुख्यमंत्री देवेन्द्र फड़नवीस का हाथ\nबलिया टीडी कॉलेज के छात्र नेता लोग के अनशन बियफे का दिने कॉलेज के प्राचार्य डा॰ वी के सिंह ओह लोग के जूस पीयवा के तूड़ववलन. एहसे पहिले ओह लोग के सगरी मांग लिखित रूप से मान लिहल गइल आ ओकरा के जल्दिए पूरा करावे के भरोसा दिहलन.


Bhojpuri geetkar lalji Pandey Aka Anjaan Death Anniversary Know all About him interesting facts - Bhojpuri: दिल से भोजपुरिया अंजान, हिंदिये ना, भोजपुरियो फिल्म में दिहले एक से बढ़के एक हिट गीत. आज ह पुण्यतिथि – News18 Hindi\nBhojpuri: दिल से भोजपुरिया अंजान, हिंदिये ना, भोजपुरियो फिल्म में दिहले एक से बढ़के एक हिट गीत. आज ह पुण्यतिथि\nभोजपुरिया गीतकार लालजी पांडे उर्फ अंजान एह दिन के ही दुनिया के अलविदा कहले रहले. आज उनकर पुण्यतिथि बा. उनका के हमनी लोगन के बीच से गईल लगभग 24 साल हो गईल ह, लेकिन उनकर याद और गाना सब कुछ अबहीनों लोगन के जुबां पर रहेला.\nआज के दिने, 13 सितम्बर के एगो महान गीतकार अउरी दिल-दिमाग से विशुद्ध भोजपुरिया लालजी पांडे उर्फ अंजान एह दुनिया के अलविदा कहले रहलें. आज उनका हमनी के बीच से गइला लगभग 24 साल हो गइल बाकिर उ अपना गीतन में सजीव बाड़ें, अपना श्रोता सभ से रोज बतियावेलें. अंजान जी नाम के खाली अंजान रहलें बाकिर उनके गीत संगीत प्रेमी बहुत पहिले से जानेला. हिन्दी में त उनके गीतन के सिक्का खूब चलबे कइल, भोजपुरी में भी जब उ 1979 के फिल्म बलम परदेसिया से गीत लिखल चालू कइलें त एक से एक यादगार गीत भोजपुरी सिनेमा के देहलें. ‘गोरकी पतरकी रे, मारे गुलेलवा जियरा उड़ उड़ जाये’ केकरा इयाद ना होई. आशा भोंसले के इठलात आवाज अउरी मोहम्मद रफी के छेड़छाड़ से भरल गायकी के अदा अउरी अंजान के गीत पर चित्रगुप्त के संगीत के मिश्रण भइल त एगो मधुर गीत के सोआद सभके कान चिखलस.\nबनारस के ओदार गांव में स्व. शिवनाथ पांडे के घरे लाल जी पाण्डे के जनम भइल. उनके माई के नाम इंदिरा देवी रहे. 28 अक्टूबर 1930 के पैदा भइल अंजान शुरुए से कविता, गीत, साहित्य अउरी कला में रुचि राखत रहलें. अंजान के परिवार बहुत अच्छा स्थिति में ना रहे बाकिर उ जइसे तइसे जोड़ गेंठ के बनारस हिन्दू विश्वविद्यालय से वाणिज्य में परास्नातक कइलें. पढ़े-लिखे के सौखीन रहबे कइलें. पढ़ाई के दौरान गीत, शाइरी के चलते दोस्त-इयारन में काफी लोकप्रिय रहलें. कादो, इयारे लोग उनकर नाम ‘अंजान’ रखल. अंजान के जवानिए में अस्थमा जइसन असाध बेमारी धर लेहलस. अब उनके पूरा जीवन एह के लेके जीए के रहे.\nबंबई बेमारी के चलते गइलें अउरी महान गीतकार बन गइलें\nएही दौरान उनके एगो मित्र शशि बाबू डी पेरिस होटल के मालिक रहलें, एक दिन जिद कs के अंजान के अपना चिन्हार के क्लार्क होटल में होत एगो संगीत कार्यक्रम में ले गइलें. एह प्रोग्राम में मशहूर गायक मुकेश आइल रहलें. शशि बाबू मुकेश से अंजान के मिलववलें. जब मुकेश उनके गीत अउरी रचना सुनलें त वाह-वाह करे लगलें आ कहलें कि रउआ इहाँ ना बंबई रहे के चाहीं. हालांकि तब अंजान एह बात पर विशेष धेयान ना देहलें. साइत ई सोचले होखस कि बंबई गइल त पहाड़ बा, के जाई उहाँ जब इहवें के खर्चा नइखे आंटत. बाकिर भाग में कुछ और लिखल रहे. उनके अस्थमा अउरी बिगड़त गइल. डाक्टर इहाँ ले कहि देहलस कि रउआ अगर जिए के बा त बनारस छोड़ दीं. इहाँ के शुष्क हवा राउर स्थिति साफ बिगाड़ दी. रउआ समुद्री किनारा वाला शहर में जाईं, उहाँ के हवा रउआ के सूट करी. अब अंजान के बंबई आवे के विचार आइल. उ जइसे तइसे बंबई अइलें बाकिर इहाँ उनका खातिर संघर्ष के एगो मैदान तइयार रहे.\nउनका लगे पइसा त रहे ना, दोस्तन से लिहल पइसा ओरा गइल. बंबई में रहे के जगह ना रहे त कुछ दिन ले उ अपना चार गो इयार के साथे एरोमा गेस्ट हाउस में एगो रूम लेके रहलें. बाद में उनके दोस्त चल गइलsसन त उनका से अकेले उहाँ के खर्चा ना सम्हराइल. उ बंबई में ट्यूशन पढ़ावे लगलें. ओही बीचे उ मुकेश से मिललें जे उनके बंबई आवे के सलाह देहले रहलें. मुकेश उनके प्रेमनाथ से मिलववलें. प्रेमनाथ तब प्रिजनर ऑफ गोलकोंडा बनावत रहलें. एह में उनके गाना लिखे के मिलल. ‘लहर ये डोले, कोयल बोले’ उनके पहिला हिन्दी गीत रहे. एह फिल्म में एगो अउरी गाना उ लिखलें बाकिर एह गीतन से उनके करियर के कवनो रफ्तार ना मिलल. बाकिर छोट छोट फिल्मन में गीत लिखे के मौका मिले लागल. आ उनके शोहरत त ना बाकिर रोटी के जोगाड़ हो गइल. एकरा से पहिले कई साल तक उ कबो ट्रेन में, कबो प्लेटफ़ॉर्म पर, कबो अपार्टमेंट के सीढ़ी पर आपन समय कटले रहलें.\n1963 के फिलिम से गोदान में उनके मौका मिलल, राजकुमार के एह फिलिम के संगीत रवि शंकर देहले रहलें. उ एह फिल्म के लिखल गीतन से इंडस्ट्री में आपन धमक दे देहलें. एकरा चलते उनके तबके बड़ संगीतकार ओ.पी. नैय्यर संपर्क कइलें अउरी बड़ फिल्मन में गीत लिखे के मौका दिहलें. फिल्म बंधन के गीत ‘बिन बदरा बिजुरिया कइसे चमके’ अंजान के पहिला सफल गीत रहे. एही समय कल्याण जी-आनंद जी से भी अंजान के नजदीकी भइल आ फेर शुरू भइल अंजान के हिट गीतन के सिलसिला. तब अमिताभ बच्चन खातिर अंजान एक से बढ़के एक हिट गीत लिखल शुरू कइलें अउरी फिल्म इंडस्ट्री के बहुते बड़ गीतकार बन गइलें. प्रकाश मेहरा के साथे भी अंजान के खूब चलल आ उ मेहरा के अक्सर फिल्मन में गीत लिखलें. अमिताभ खातिर कल्याण जी-आनंद जी के साथे अंजान के गीतन के लिखे के सिलसिला शुरू भइल 1976 के फिल्म दो अजनबी से. ओकरा बाद हेरा फेरी के ‘बरसों पुराना ये याराना’, खून पसीना के टाइटल सॉन्ग, मुकद्दर का सिकंदर के ‘रोते हुए आते हैं सब’, ‘दिल तो है दिल’, ‘ओ साथी रे तेरे बिना भी क्या जीना’, लावारिस के ‘कब के बिछड़े’ आ आपन सबसे हिट गीत ‘खइके पान बनारस वाला’ डॉन खातिर उ लिखलें. अंजान अमिताभ बच्चन खातिर दोसर संगीतकारन के साथे भी मिलके गीत लिखलें. साइत गंगा किनारे वाला रिश्ता दुनू जाना खूब निभावल लोग. बनारस के अंजान आ प्रयाग के अमिताभ के जोड़ी खूब जमल.\nअंजान भोजपुरी में भी नगदे गीत लिखलें. उ भोजपुरी में गीत संगीतकार चित्रगुप्त खातिर लिखलें आ दुनू जाना के दोस्ती बाद में उनके लइका लोग के बीच निभल. अंजान के बेटा समीर अंजान आ चित्रगुप्त के बेटा आनंद अउरी मिलिंद के तिकड़ी बाद के साल में एक से एक हिट गाना देहले बा. अंजान के हिट भोजपुरी फिल्मन में बलम परदेसिया के अलावा हमार भौजी, बिरहिन जनम-जनम के, भईया हमार राम जइसन भउजी हमारी सीता आदि बा. फ़िल्मी मनोरंजन गीत में भी चेतना जगावे के काम अंजान करत रहलें. बलम परदेसिया में उनकर गीत बा – जगत रहs भईया तू सोये मति जइहs, पसीना के कमइया, मुफत जिन गँवइहा …\nअंजान हमेशा अपना गीतन से संगीत प्रेमियन के जगावत रहिहें, हँसावत रहिहें, रोआवत रहिहें आ दिल में जगह बनावत रहिहें. अमर रहिहें अंजान. पुण्यतिथि पर पावन स्मृति के नमन.\narticle in Bhojpuri bhojpuri article Bhojpuri News


ई-चालान के बदले नियम! सड़क पर चेक नहीं किए जाएंगे डॉक्‍युमेंट्स, जानें नए नियम - NewsXpress.co.in\n2 years ago September 29, 2020 NewsXpressLeaveaComment on ई-चालान के बदले नियम! सड़क पर चेक नहीं किए जाएंगे डॉक्‍युमेंट्स, जानें नए नियम\nकर्फ्यू से नहीं सुधरेगी स्थिति, टेस्ट और उचित व्यवहार पर हो जोर- विशेषज्ञ


अन्ना हजारे के समर्थन में उतरले भोजपुरी सितारा – Anjoria\nअन्ना के समर्थन में सड़क पर उतरले मनोजो तिवारी\nजन लोकपाल खातिर आंदोलन करत अन्‍ना हजारे का समर्थन में पटना में लोग सड़कों पर उतरल त ओहमें मनोजो तिवारी रहले. मनोज तिवारी रामदेवो बाबा के मंच पर मौजूद रहले. अब ऊ अन्नो का साथे बाड़ब. कहलन कि ऊ एह लोग के मुद्दा के मन से समर्थन करेले आ देश से भ्रष्ठाचार के जड़मूल से उखाड़ फेंके के समय आ गइल बा.\nभ्रष्टाचार का खिलाफ अन्ना हजारे के आन्दोलन के समर्थनमें भोजपुरी सिनेमा के मनोज तिवारी, रिंकू घोष, गुंजन पंत, अनारा गुप्ता, विनय आनंद, संजय पाण्डे, प्रकाश जैश, दीपक दुबे, सीमा सिंह, सुशील सिंह, राजीव दिनकर, शुभम तिवारी, जय सिंह, शशिकांत सिंह, रंजन सिन्हा आ मुजीब अहमद खान वगैरह लोग जनता से समर्थन देबे के अपील कइले बा लोग.मनोज तिवारी त इहां के कहले कि, ‘‘आजु के सरकार अंग्रेजनो से दुगना दमनकारी बिया’’. भ्रष्टाचार के खिलाफ एह इस लड़ाई के महेश पाण्डे, जे.पी. सिंह, हैदर काजमी, इकबाल बख़्श, नागेश मिश्रा आ मुकेशो पाण्डे वगैरह समर्थन दिहले बाड़े.


निरहुआ के बड़हन धमाका – Anjoria\nमार्च 21, 2014 निरहुआ, बिग मैजिक, हिन्दुस्तान के बिग स्टार\nभोजपुरी सुपरस्टार दिनेशलाल यादव ‘निरहुआ’ बड़हन धमाका करत बाड़न मनोरंजक चैनल ‘बिग मैजिक’ प.\nसुपरस्टार निरहुआ बिग मैजिक पर एगो रियलिटी शो ‘हिन्दुस्तान के बिग स्टार’ ले के आइल बाड़ें. निरहुआ एह शो के एंकरिंग करत बाड़न. एह शो के जरिए हिन्दुस्तान के कोना-कोना, गाँव-गाँव के हुनरबाजन के आपन हुनर देखावे के मौका मिली.\nएह शो का निर्माता भोजपुरी सिनेमा के मशहूर निर्माता अभय सिन्हा हउवें. शो के जज के कमान स्टार अभिनेत्री स्मृति सिन्हा आ चरित्र अभिनेता सुरेन्द्र पाल सम्हरले बाड़ें. 15 मार्च से बिग मैजिक पर हर शनिचर-अतवार के साँझ 8 00 बजे से एह शो के देखावल जात बा. निरहुआ कहत बाड़ें कि आपन हुनर देखावे के सबले बड़हन मंच बने जात बा ‘हिन्दुस्तान के बिग स्टार’


राशन के नाहीं होत कभी जाँच | Khabar Lahariya (खबर लहरिया)\nखबर लहरिया » राशन के नाहीं होत कभी जाँच\nद्वारा लिखित खबर लहरिया April 21, 2014 20 बार देखा गया\nजिला पूर्ति अधिकारी अशोक कुमार यादव\nजिला वाराणसी, ब्लाक चोलापुर गावं श्रीकण्ठपुर, गावं गड़सरा दलित बस्ती। इहां के पांच सौ के आबादी वाले दलित बस्ती में लगभग एक साल से राशन नाहीं मिलत हव। इहां के विमला, सन्तारा, धनरा समेत लगभग कई लोगन के कहब हव कि कोटा पर से हमने के खाली ढाई लीटर मिट्टी के तेल मिलला। कई बार राशन खातिर के भी कहे लेकिन अभहीं तक हमने के राशन नाहीं मिलत।\nयही हाल हव गड़सरा गावं के। इहां के पन्नालाल समेत कई लोगन के कहब हव कि इ गावं में राशन खातिर के कई बार दरखाश दियायल लेकिन कउनों सुनवाई नाहीं भयल। सरकार, अधिकारी, प्रधान, कोटेदार सब मिलल जुलल हव। ब्लाक पर भी कई बार दरखाश देहली लेकिन अभहीं तक कुछ नाहीं भयल। प्रधान प्रेमचन्द्र यादव के कहब हव कि ए. पी. एल. कार्ड करीब चार सौ लोगन के पास हव। सबके नाहीं दिया सकत। एही से जे गरीब हव करीब सौ लोग के दिया जाला।\nश्रीकण्ठपुर कें कोटेदार भिष्मनारायण यादव क कहब हव कि ए.पी.एल कार्ड पांच सौ दस हव। बी.पी.एल. कार्ड निन्यानबे आउर अन्त्योदय पचपन कार्ड हव। ए.पी.एल. कार्ड पर प्रधान जेके कहलन ओही लोगन के देहीला। प्रधान लिख के देहले हयन कि शिवशंकर के पैतीस किलो राशन देव के देनके पास कउनो कार्ड नाही हव हम जनता मे से राशन काट के तब ओनके देहीला ए. पी. एल कार्ड एक घरे मे पाँच ठे हव पचास किलो ओन लोगन के दे देइला। जिला पूर्ति अधिकारी अशोक कुमार यादव के कहब हर तीन महीना में दस किलो गेहंू मिले के चाही। अगर सही राशन नाहीं मिलत हव त आके इहां शिकायत करे तुरन्त जाँच होई।


हरबश | हरबश |\nPosted In EntertainmentTagged In gonda, Hindi, News, कइ, कमल, दहल, पढ, बब, बह, भजपर, म, र, हरबश\nविरोधी लोग हो हल्ला कइले, बिल फारि के हरिबंश के ऊपर फेंकले, उनकर माइक तुरि देहले. एह मामला में आठ जाना के राज्यसभा के एह बइठकि से बाहर कई दिहल गइल. ऊ लोग संसद के मैदाने में बइठ गइले. ओहि लोगनि के चाय पियावे हरिबंश बाबू पहुंचि गइले, जवना के Continue Reading


कइसे बसी बसंत बनारस में – भोजपुरी साहित्य सरिता\nकइसे बसी बसंत बनारस में\n‘ गुरु ! बसन्त पंचमियो बीत गयल बाकिर एना पारी कवनो बसंत क राग-रंग नइखे जनात।फेड़ -फुनगी, फूल पत्ता धूर से अटल बाटे।कोइलियो ना बोलले अब त।का हो साह जी तोहार त सठवां बसंत लग गयल होई। कि ना? ‘ साह जी खदकत -फफात चाय क भगोना उतारे खातिर सँडसी खोजत रहलन बाकिर कहीं देखात ना रहे।ए कुल में ऊ एतना अफनायल रहलन कि उनके नन्हकू क बात मरिचा जस तीत लगत रहे। तीताई नन्हकू भांप गयल रहलन अउरी अब केहू दोसरे से बतकुच्चन करे खातिर छटपटाये लगलन।\n‘का ए गुरु तोँही बतावा बसंत क आहट तनियो-मनी सुनात ह।’ जेसे सवाल पूछल गयल ऊ ना में मूड़ी हिलवलस ।\n‘ अच्छा हम जानल चाहत हईं रउवा लोगन क बसंत के बारे में का जानकारी बाटे।काहें से कि ई चर्चा काशी क अड़ीये पर ना होई त कहाँ होई जी।साहित्य, राजनीत से लेके कला-संस्कृति पर काशी क अड़ी अपने चाय प चर्चा खातिर देस-बिदेस में सरनाम ह।ये गुरु कहा कि झूठ कहत हईं ?’नन्हकू खोद -खोद के सबसे पूछ भइलन बाकिर केहू ए मुद्दा पर कुछ बोलबे ना करे।\n‘नत बोले केहू बाकिर हम जानीला बसंत काहें खातिर आवेला।जब बसंत आवेला त कन-कन में सुबास-सुघरई अउर हुलास भर जाला।अंग -अंग में अनंग रच-बस जालन..अउरी-अउरी।’ नन्हकू कविताई करे के मूड में रहलन बाकिर गुरु क जोरदार ठहाका से अचकचा गइलन।\n‘ए बचवा तुंही सुनत होइबा बसंत क आहट बाकिर हमहन के अब त काशी में एक्के गो आहट सुनाला।ओके सुनते काशी सजे-सँवरे लागेले।नाली-नाला, गली-कूचा धोआये-पोछाए लागेला।शासन-प्रशासन सांसत में पड़ जाला।स्वागत में कपालभाति करत बड़-बड़ जाना क थरहा डोल जाला।सड़किया कुल अलकतरा पिए लगेलीं सं ।रात -बिरात ले एतना गिट्टी एहन के पेट में ठूंसा देवल जाला कि हप्ता बीतत-बीतत पेट फाट -फूट के बरोब्बर।बानर-साँड़, कुक्कुर-बिलार सबही ओ घरी जान जाला कि अब बन्हाये-छनाये क बारी आ गयल ह।रूट-डायवरजन कह के जवन खेदा -खेदी मचेला कि पब्लिक एक्के दिन में बेकल होके हाय-हाय करे लगेले।ई आहट कब -कब होले तू त जनबे करत होइबा न भगत बबुआ ?’ गुरु नन्हकू ओरी बान पर बान छोड़त रहलन बाकिर नन्हकू सजग रहलन।\n‘ कह ला लोग कह ला बाकिर ई जान जा लोग कि सरपले से अउरी लंगड़ी मरले से केहूए क भला ना होई।सुशासन खातिर सबही के सहयोग करे के परी दुस्सासन बनले से काम ना चली।सबही चीर लूटे में अउरी हंसी-ठट्ठा करे में मगन बा।बनारस क रस चूसे में तोहनो लोग केहू से कम नइखा जा।राम जाने कइसे आई अब बसंत बनारस में।’ नन्हकू के बेचैन बड़बड़ाहट पर केहू कान ना धरे। सब उनके लो-लो करत पिछुअवले रहल अउर ऊ ‘अच्छे दिन’ नियन सबसे दूर हाकल-पियासल भागत चलल चल जात रहलन।\nभड़ासडॉ. सुमन सिंह


राजा जी आई लव यु के शूटिंग शुरू हो गइल – Anjoria\nतन्वी मल्टीमिडिया के भोजपुरी फिलिम “राजा जी आई लव यु” के शूटिंग पिछला दिने सिलवासा में शुरू हो गइल. निर्माता दीपक शाह के ई दुसरकी फिलिम ह. दीपक शाह के पहिलका फिलिम “दिलदार सावरिया” जल्दिए रिलीज़ होखे वाली बा. “दिलदार सावरिया” के चर्चित जोड़ी यश आ अंजना एहु फिलिम में मुख्य भूमिका में बाड़े आ साथे बाड़ें कुणाल सिंह, बृजेश त्रिपाठी, मनोज टाइगर, संजय पांडे, आनंद मोहन, प्रिया पांडे, पुष्पा वर्मा, अयाज़ खान आ एगो विशेष भूमिका में आइल पाखी हेगड़े.\n“राजा जी आई लव यु” फिल्म के गीतकार संगीतकार आ निर्देशक विनय बिहारी के बतौर निर्देशक ई दुसरकी फिलिम होखी. कहानी लिखले बाड़न एस.के.चौहान.\nसिलवासा में शूटिंग से पहिले निर्माता दीपक शाह वैदिक रीति रिवाज से पूजा अर्चना कइले आ ओकरा बाद एह फिलिम के पहिलका गाना यश आ अंजना पर फिलिमावल गइल. नृत्य निर्देशन कइलें पप्पू खन्ना. निर्देशक विनय बिहारी बतवलें कि ई पारिवारिक आ हास्य रोमांस से भरल फिलिम होखी जवना में मनोरंजन के सगरी मसाला मौजूद रही. निर्माता दीपक शाह के योजना एकरा के नवरात्रि पर रिलीज़ करे के.\nभोजपुरी के नइकी रोमांटिक जोड़ी यश आ अंजना के उमेद बा कि इहो फिलिम दिलदार सांवरिया जइसन सिनेमा भोजपुरी में चरचा के विषय बनी. .


हाउ टू डाउनलोड वीडियो फ्रॉम फेसबुक हिंदी में बताये? » How To Download Video From Facebook Hindi Me Bataye - Download the Vokal App\nहाउ टू डाउनलोड वीडियो फ्रॉम फेसबुक हिंदी में बताये?...\nआपका प्रश्न है कि हाउ टू डाउनलोड वीडियो फ्रॉम फेसबुक हिंदी में बताएं तो दोस्तों आपके प्रश्न का उत्तर है कि फेसबुक का डम वीडियो कभी डाउनलोड नहीं होता है फेसबुक का डी वीडियो आप सेव करके रख सकते हैं वह डाउनलोड नहीं हो पाएगा\naapka prashna hai ki how to download video from facebook hindi mein bataye toh doston aapke prashna ka uttar hai ki facebook ka dam video kabhi download nahi hota hai facebook kadvideo aap save karke rakh sakte hain vaah download nahi ho payega\nआपका प्रश्न है कि हाउ टू डाउनलोड वीडियो फ्रॉम फेसबुक हिंदी में बताएं तो दोस्तों आपके प्रश्


निर्देशक सनोज मिश्रा सड़क दुर्घटना में घवाहिल – Anjoria\nनिर्देशक सनोज मिश्रा सड़क दुर्घटना में घवाहिल\nसिनेमा भोजपुरी के जानल मानल निर्देशक सनोज मिश्रा आजु राजस्थान के जोधपुर हाईवे पर एगो सड़क दुर्घटना में घवाहिल हो गइले. मिलल जानकारी का मुताबिक सनोज मिश्रा एगो निजी वाहन से जोधपुर से जैसलमेर जात रहले जब रास्ता में एगो नीलगाय सड़क पर आ गइल. ओकरा से बचे का कोशिश में गाडी दुर्घटना ग्रस्त हो गइल.\nसनोज मिश्रा के कपार आ कुल्हा में चोट आइल बा आ डाक्टर उनुका के आराम के सलाह दिहले बाड़े. निर्माता अंजनी कुमार उपाध्याय बतवले कि सनोज का कपार पर छह गो टाँका पड़ल बा आ कुल्हा में जबरदस्त चोट बा. कुछ दिन पहिलहु सनोज मिश्रा एगो दुर्घटना में लखनऊ मे घवाहिल भइल रहले जवना चलते तब रवि किशन अभिनीत बहुचर्चित फिल्म “प्रेम विद्रोही” के शूटिंग टार दिहल गइल रहुवे. अब ओह फिल्म के शूटिंग पहिला मई से लखनऊ में होखे वाला बा.\nसनोज मिश्रा के जल्दी से स्वस्थ हो जाये के शुभकामना बा.\n(उदय भगत के भेजल रपट से)\nनिर्माता अभय सिन्हा, अभिनेता खेसारीलाल यादव आ प्रचारक प्रशांत-निशांत बिहार दिवस पर सम्मानित भइले\nजौनपुरियन पर आइल मोनिका बत्रा के दिल


Jaiprakash's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Jaiprakash's Likes Jaiprakash's Friends\nView All Jaiprakash's Page\nRajeev Mishra "राजीव भोजपुरिया" leftacomment for Jaiprakash"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Jul 31, 2011शशि कुमार सिंह (SHASHI) leftacomment for Jaiprakash"प्रणाम आ जय भोजपुरी\nजय भोजपुरी"Jul 31, 2011जय भोजपुरी leftacomment for Jaiprakash"प्रणाम ,जय भोजपुरी\nरउवा जान के खुशी होई के हमनी के जय भोजपुरी परिवार बहुत कम समय में ही विश्व के सबसे बड़ भोजपुरी के परिवार बन गइल बा अउर आज जय भोजपुरी परिवार…"Mar 14, 2010akhilesh leftacomment for JaiprakashJul 30, 2009Sudhir Kumar leftacomment for Jaiprakash"jaiprakash jee, raur swagat ba JaiBhojpuri.com per...hamro ghar Siwan padela..."Jul 15, 2009Jaiprakash is nowamember of JaiBhojpuri.comJul 15, 2009 Welcome Them! RSS\nAt 8:17pm on July 31, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:04am on July 31, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 4:41am on March 14, 2010, जय भोजपुरी said… प्रणाम ,जय भोजपुरी\nजय भोजपुरी At 10:47pm on July 30, 2009, akhilesh said… At 5:37pm on July 15, 2009, Sudhir Kumar said… jaiprakash jee, raur swagat ba JaiBhojpuri.com per...hamro ghar Siwan padela... No comments yet!


October 25, 2017 – भोजपुरी साहित्य सरिता\nभाजपा एंटी ब्लैक मनी डे मनाई\n8 नवंबर के नोटबंदी के पहली बरसी पर विपक्ष के ‘काला दिवस’ मनावे के ऐलान के बाद भाजपा उनही के अंदाज में जवाब देवे के कइलस । विपक्षी दलन के जवाब देवे खातिर भाजपा ने 8 नवंबर के ‘एंटी ब्लैक मनी डे’ मनावे के ऐलान कइलस । केंद्रीय वित्त मंत्री अरुण जेटली बुधवार के प्रेस कॉन्फ्रेंस में कहलन कि ‘भाजपा 8 नवंबर के देशभर में एंटी ब्लैकमनी डे ममनाई ।’ उ इहों कहने कि कांग्रेस के लग्गे सत्ता में के ढेर मोका रहल बाकि कांग्रेस कबों काला धन के खिलाफ…\nताजा समाचारएंटी ब्लैक मनी डे, भाजपा, भोजपुरी पत्रिकाLeaveacomment\nगुजरात में होखे जा रहल विधानसभा चुनाव के तारीख के घोषणा भइल\nनिर्वाचन आयोग गुजरात में होखे जा रहल विधानसभा चुनाव के तारीख के घोषणा कर दीहलस । पहिलका चरण के चुनाव9दिसंबर (89 विधानसभा सीट खातिर) आउर दूसरका चरण के चुनाव 14 दिसंबर (93 विधानसभा सीट खातिर) के होई । गुजरात आउर हिमाचल प्रदेश के वोटन के गिनती 18 दिसंबर के होखी । प्रेस कान्फ्रेंस में मुख्य चुनाव आयुक्त अचल कुमार ज्योति कहलन कि गुजरात चुनाव में एह बेरी 50,128 पोलिंग स्टेशन बनावल गयाल बाटे । एकरे संगे अजूवे से राज्य में आदर्श आचार संहिता लागू हो गइल बिया । पोलिंग…\nताजा समाचारगुजरात चुनाव, भोजपुरी पत्रिकाLeaveacomment\nउदास हो गइल ठुमरी\nप्रख्यात शास्त्रीय गायिका पद्मविभूषण गिरिजा देवी के जनम आठ मई, 1929 के ओह घरी के बनारस के सकलडीहा (एह घरी चंदौली जिला ) के एगो गांव में पारंपरिक हिंदू परिवार में भइल रहे । ऊ अपने माई – बाबूजी आउर दू गो बड़ बहिन लोग के संगे रहत रहनी । जब ऊ दू बरिस के रहनी तबे उनकर माई – बाबूजी अपने पूरे परिवार के संगे बनारस आ गइलन । गंगा के तट पर बसल बनारस के ऊ दुनिया क सबसे पुरान आउर जीवंत शहर मानत रहनी । एकर जिकिर अपने…\nताजा समाचारउदास हो गइल ठुमरी, पद्मविभूषण गिरिजा देवीLeaveacomment\nछठ पर्व पर प्रधानमंत्री जी शुभकामना देहने\nलोक आस्था के महापर्व आ सामाजिक समरसता के बरत कहाए वाला छठ के शुरुआत हो चुकल बा। प्रकृति आउर सूर्य पूजा के विधान वालाएह महाव्रत में पारंपरिक लोकगीत अवुरी प्रसाद के संगे कठिन तपस्या होले । पहिले बिहार के मगध क्षेत्र से शुरू भईल इ त्योहार मुख्य रूप से बिहार, झारखंड अवुरी उत्तर प्रदेश के पूर्वी इलाका में मनावल जात रहे , बाकि आज दिल्ली, मुंबई अवुरी कोलकाता के संगे संगे विदेशो मे ई महोत्सव ज़ोर-शोर से मनावल जाये लगल बा । एह मोका प प्रधानमंत्री नरेंद्र मोदी, केंद्रीय मंत्री…\nछठी मईया गीत\nछठी मईया सुनलिहीई अरजियाआऽऽ, करतनी निहोरा बारम्बार! केकरा से कहिई ऐ माई होऽऽ आपन करेजवा के दुःखवाऽऽ , तूहे त माई हऊ हमार ! रउवा द्वारे खड़ा बिया एगो बाझिन , खोली देहूँ न केवार ! देही दीही न एगो हमरो के लड्डु गोपाल होऽऽ हरीअर होजाईई कोखऽ हमार ! देखी ऐ छठी मईया तनवा मारी ..मारी , हमरा पे ई हँसेलाआऽ ई जग संसार ! सुनाऽऽ बांटे हमार अंगनाऽऽ सुखल बा अँचराआऽऽ , माई हमरो के कोई कहे , किलकारी से गूंजे हमरो दुवार ! हमहुं…\nभोजपुरी गीतछठ पूजा, पूजा गुप्ता "नेपाल "Leaveacomment\nOctober 25, 2017 August 9, 2018 admin\n1.जयशंकर प्रसाद द्विवेदी B.Sc. B.E.(E&C) 2. डॉ सुमन सिंह M.A. Ph. D. 3. केशव मोहन पाण्डेय M A (Hindi) 4. डॉ ऋचा सिंह M.A. Ph. D. 5. मोहन द्विवेदी AMIE 6.सुनील सिन्हा MBA 7. डा0 रजनी रंजन MA, B.Ed. Ph.D.(Sanskrit) घाटशिला, पूर्वी सिंहभूम झारखंड । ————————————————————————————————————————————- संरक्षक रामप्रकाश मिश्रा अकोला उपाध्यक्ष महाराष्ट्र प्रदेश, भाजपा (उत्तर भारतीय मोर्चा ) अशोक श्रीवास्तव , गाजियाबाद प्रकाशक आ सम्पादक जयशंकर प्रसाद द्विवेदी , गाजियाबाद कार्यकारी सम्पादक डाॅ. सुमन सिंह , वाराणसी साहित्य सम्पादक केशव मोहन पाण्डेय , दिल्ली सहायक…\nसम्पादकीय टीमLeaveacomment\nहाली-हाली उग ये अदितमल\nभारत के धरती तीज आ त्योहारन के धरती ह । इहवाँ हर मौसम मे कवनों ना कवनों त्योहार पड़बे करेला । देवारी के बीतते आउर भाई दूज के बाद सगरो छठ परब के तैयारी चले लगेला । छठ बरत भगवान सूर्य के समर्पित एगो अइसन बरत ह जवन शुद्धता , स्वछता आउर पवित्रता के संगे मनावल जाला । जइसे – जइसे छठ बरत के दिन नीयरे आवेला , जेहर देखीं, ओहरे छठ के तइयारी शुरू होत दिखाई देवे लगेला । छठ के बाति के साथे अपने सभ्यता-संस्कारन के झलक उभरे…\nपर्व त्योहारछठ बरत, तनुजा द्विवेदी, हाली-हाली उग ये अदितमलLeaveacomment


प्रवेशलाल के हीरोगिरी – Anjoria\nJuly 5, 2012 Editor मनोरंजन 0\nसिनेमा भोजपुरी के स्टाईलिश स्टार प्रवेशलाल यादव के हीरोगिरी के जलवा जल्दिए दर्शकन पर छाए वाला बा. निरहुआ इंटरटेनमेंट प्रा. लि. के बैनर तले बनल फिलिम “हीरो” में प्रवेश लाल के कइल खतरनाक एक्शन स्टंट दर्शकन के आनन्द दी. अपना हीरो गिरी से प्रवेश दुश्मनन के छक्का छोड़ा दीहें.\nनिर्माता-निर्देशक सुब्बाराव गोसांगी के एह फिल्म में प्रवेशलाल संगे शुभी शर्मा, अवधेश मिश्रा, अयाज खान आ सत्यप्रकाश के प्रमुख भूमिका बा. फिलिम एह महीना देखे के मिले वाला बा.


यूपी विधान परिषद के चुनाव में सपा के जलवा कायम रहल – टटका खबर\nयूपी विधान परिषद के चुनाव में सपा के जलवा कायम रहल\nआजु यूपी विधान परिषद के स्थानीय निकाय वाला 28 गो सीटन पर पड़ल वोट गिनला का बाद 23 गो पर सपा के जीत भइल बा. भाजपा के एको सीट नइखे मिलल बाकिर सबले अधिका लड़ाई ओकरे से लउकत बा. 8 गो पर सपा पहिलहीं निर्विरोध जीतल रहे.\nइलाहाबाद सीट से वासुदेव यादव (सपा), आजमगढ़ से राकेश यादव (सपा), वाराणसी सीट से निर्दलीय बृजेश सिंह, मिर्जापुर से सपा समर्थित रामलली मिश्र, गाजीपुर से निर्दलीय चंचल सिंह, बस्ती-सिद्धार्थनगर सीट से संतोष यादव (सपा), गोरखपुर से सपा के बागी सी.पी. चन्द, गोण्डा से सपा के महफूज खान, आ बलिया से सपा के रविशंकर सिंह जीतल बाड़े.\nTags: चुनाव, यूपी विधान परिषद


नवीन सोच: May 2016\nPosted by Anurag Ranjan at 17:52 1 comment:\nकैरियर:सुझाव आ विकल्प(खेल आ शारीरिक शिक्षा विशेष)\nजहवाँ खेल आ शारीरिक शिक्षा के एगो सफल कैरियर में बहुमूल्य योगदान होला ओहिजा खेल आ शारीरिक शिक्षा के चुनाव भी कैरियर बनावे ला कइल जा सकत बा। एह अंक एह झेत्र प विशेष...\nविश्वविद्यालयण आ अन्य शिक्षण संस्थानन् में भी ए घरी खेल आ शारीरिक शिक्षा के एगो बेहतर पाठ्यक्रम के रूप में शामिल कइल जाता। स्वास्थ्य के लेके हमनी के अंदर आईल जागरूकता हमनी के जिम,योग के प्रति सजग कइले बा। अइसन में योग जइसन प्राकृत से जुड़ल पद्धतियन के विशेषज्ञ के एह घरी माँग बढ़ल बा...\nखेल आ शारीरिक शिक्षा के झेत्र में बढ़ रहल संभावना के चलते ई एगो कैरियर के बेहतर विकल्प बन के उभरल बा। देश के जानल-मानल विश्वविद्यालयण में एह से जुड़ल नया पाठ्यक्रमन् के शुरुआत भइल बा। कई गो शिक्षण संस्थान भी खेल आ शारीरिक शिक्षा के एगो बेहतर पाठ्यक्रम के रूप मान्यता देवे लागल बा। शारीरिक शिक्षा प्राथमिक आउर मध्य शिक्षा के बेरा पढ़ावल जाय वाला एगो पाठ्यक्रम ह। एह शिक्षा के सम्बंध ओह प्रकिर्या से बा जवन मनुष्य के शारीरिक विकास आउर कार्यन के समुचित संपादन में सहायक होला...\nवर्तमान में शारीरिक शिक्षा के कार्यक्रम के अंतर्गत व्यायाम,खेलकूद,मनोरंजन आदि विषय आवेला। संघे-संघे वैयक्तिक आ जनस्वास्थ्य के भी एहमे स्थान बा। कार्यक्रम निर्धारित करेला शरीर रचना आ शरीर क्रिया विज्ञान,मनोविज्ञान के साथे समाज विज्ञान के सिद्धांतन् से अधिकतम लाभ लिहल जाला। वैयक्तिक रूप में शारीरिक शिक्षा के उदेश्य शक्ति के विकास आउर नाड़ी स्नायु सम्बंधी कौशल के वृद्धि करल होला,जबकि सामूहिक रूप में सामूहिकता के भावना के जागृत करे के होला...\nभारत में शारीरिक शिक्षा के उदय\nभारत में शारीरिक शिक्षा के झेत्र में भारतीय व्यायाम पद्धति के पमुख स्थान ह। जवना समय यूनान,स्पार्टा आ रोम में शारीरिक शिक्षा के चमकत काल के उदय होत रहे,ओह समय में भी भारतवर्ष में वैज्ञानिक आधार पर शारीरिक शिक्षा के ढाँचा बन चुकल रहे आ ओह ढाँचा के प्रयोग भी होखे। आश्रम आउर गुरुकुल में छात्रगण आ अखाड़ा आउर व्यायामशाला में आम लोग व्यायाम के अभ्यास करे। एह व्यायामन् में दंड बैठक,मुगदर,गदा,नाल,धनुर्विधा, मुष्टी, व्रजमुष्टी, आसन प्राणायाम,भस्त्रिका,सूर्य नमस्कार, नौली, धौती आदि प्रकिर्या प्रमुख रहे।\nप्रगतिशील देशन में एह जे जुड़ल कार्यक्रमन् के अंतरास्ट्रीय प्रतियोगिता आ समारोह के संख्या दिन-प्रतिदिन ,बढ़ल जात बा। एह विषय में प्रशिक्षण देवेला शारीरिक शिक्षा महाविद्यालय खुलल बा,जहवाँ अध्यापक आउर अध्यापिकागण तय प्रावधान के तहत दू बरिस भा एक बरिस के प्रशिक्षण प्राप्त करेला लोग। ई संस्था सब समय-समय पर प्रादेशिक,राष्ट्रीय और अंतरास्ट्रीय स्तर पर प्रतियोगिता भी आयोजित करत रहेली स। प्रतियोगिता में भाग लेवे वाला प्रतिभागियन् के विशिस्ट प्रशिक्षण दिहल जाला। एहि कारण से वैश्विक प्रतियोगिता में दिनोंदिन प्रगित होत जात बा...\nहिमाचल प्रदेश यूनिवर्सिटी, शिमला गुरु नानकदेव यूनिवर्सिटी, अमृतसर लक्ष्मीबाई राष्ट्रीय शारीरिक संस्थान ग्वालियर(एशिया का एकमात्र डीम्ड विश्वविद्यालय) उस्मानिया विश्वविद्यालय, हैदराबाद कालेज ऑफ फिजिकल एजुकेशन पुणे, महाराष्ट्र इंदिरा गांधी इंस्टीच्यूट ऑफ फिजिकल एजुकेशन एंड स्पोर्ट्स साइंस, नई दिल्ली विवेकानंद रूरल एजुकेशन सोसायटी कालेज आफ फिजिकल एजुकेशन, रैचुर कर्नाटक वीएनएस कालेज ऑफ फिजिकल एजुकेशन एंड मैनेजमेंट, भोपाल(मप्र)....\nशैक्षणिक योग्यता आउर कोर्स\nशारीरिक शिक्षा में प्राथमिक योग्यता 12वीं के बाद सीपीएड होला। 12वीं के बाद ही शारीरिक शिक्षा में तीन वर्षीय डिग्री बीपीई होला। स्नातकन् ला एक वर्ष के बीपीएड डिग्री करावल जाला। स्नातक दो साल की एमपीएड भी कर सकेला...\nप्रवेश परीक्षा एमपीएड\nएमपीएड में प्रवेश खातिर लिखित परीक्षा आयोजित होला, जवना में बीपीएड और बीपीई स्तर के छात्र भाग लेवेला लो। खेल कूद से जुड़ल सामान्य ज्ञान आउर अन्य गुणात्मक वस्तुनिष्ठ परक प्रश्न पूछल जाला...\nप्रवेश परीक्षा में एमपीएड, एमपीईडी स्तर के बहुउत्तरीय प्रश्न लिखित परीक्षा में पूछल जाला, जवना में अनुसंधान के विधि, प्रारंभिक सांख्यिकी, शारीरिक विज्ञान के अभ्यास, शारीरिक शिक्षा में मापन व मूल्यांकन, जैव यांत्रिकी आउर गति विज्ञान, शारीरिक शिक्षा का इतिहास प्रशिक्षण विधि आ खेलकूद व क्रीड़ा से संबंधित सामान्य ज्ञान इत्यादि विषयन् से जुड़ल प्रश्न होला...\nशारीरिक शिक्षा में कोर्स कइला के बाद योग्यतानुसार स्कूल में दस हजार आउर निमन कोर्स कइला के बाद कालेज में लागे पर 40 हजार तक आरंभिक वेतन मिलेला। एकरा अलावा निजी क्षेत्र में हैल्थ क्लब और जिम्नेजियमों में भी आकर्षक वेतन पर नोकरी मिलेला...\nभारतीय खेल प्राधिकरण भारत के युवा कार्यक्रम एवं खेल मंत्रालय का महत्त्वपूर्ण अंग ह। आपन खेल प्रोत्साहन योजना के माध्यम से भारतीय खेल प्राधिकरण नवहन में प्रतिभा उत्पन्न करे आ ओकरा के निखारे के काम करेला...\nशारीरिक शिक्षा के महत्त्व\nछात्रण के शरीर के अंगन् के ज्ञान, ओकर रचना आ कार्य के बोध करावे ला शारीरिक शिक्षा महत्त्वपूर्ण बा। शरीर के स्वस्थ रखे ला विभिन्न प्रकार के खेल बा, जैसे बालीबाल, फुटबाल, हाकी, बास्केटबाल, टेबल टेनिस, लान टेनिस,कबड्डी, खो-खो, बेडमिंटन, क्रिकेट, कैरमबोर्ड और शतरंज आदि। हर स्कूल में एगो शारीरिक शिक्षक ओतने महत्त्वपूर्ण बा जेतना पढ़ावे वाला शिक्षक। शारीरिक शिक्षण से बालक के मानसिक विकास त होख़बे करेला संघही शारीरिक विकास के भी सही गति से मिलेला। बच्चा सभे के शिक्षा के साथ खेलकूद में भाग लेवे के चाहि, जवना से ओकरा अंदर खेल के प्रति पूरा सम्मान उत्पन्न हो सके...\nPosted by Anurag Ranjan at 12:29 No comments:\nआज ना होली है ना दिवाली, तब सज-धज के भोरे-भोरे काहे तैयार हो?? भैया आने वाले है का?? नवकी भौजाई से मजाक करते हुए पिंटूआ पूछ रहा है...\nदरअसल आज बिहार पंचायत चुनावों के तहत चौथे चरण का मतदान हमारे प्रखंड मशरख में हो रहा है। अब गाँव-घर का चुनाव है तो अलगे माहौल है...\nरामखेलावन चा कह रहे थे की आज उनकी माई, मने की गाँव भर की आजी भी आज भोट देने जाएंगी। काहेकि ठीक दस बरिस पहिले जब रामखेलावन चा बीमार पड़े थे, तब बिंदिया चाची ही ईलाज का पइसा दी जो आज तक वापस ना ली। आ अब बिंदिया चाची मुखिया ला चुनाव लड़ रही है। सो भोट उन्ही को जाएगा आ उनका त लहर भी है...\nएजेंट बिगन समझा रहे है की काकी तुम अउर का छोड़ो हई मुखिया का भोट सही से दे देना,बाकी पाँच गड़बड़ हो जाए तो भी कोई बात नही। हई छह-छह गो भोट एक साथे गिराना है??हाँ,काकी आ उ भी मोहर मार के उ टिप के पी पी करनेवाला ईवीएम पे नही...\nसब प्रत्याशी भोटर को याद दिलावे में लगा है की कब और किस लिए कितने का मदद किया था। लेदेके इन्ही समीकरणों पे पंचायत चुनाव के फैसले तय होते है...\nएने कुछ प्रत्याशी होमगार्ड के जवान आ पोलिंग पार्टी से सेटिंग के फिराक में है। एगो अफसर सबको सतर्क कर रहे है, भैया पुरनका जमाना नही रहा,कवनों फेसबुक ओसबूक पर डाल दिया त अबे बवाल हो जाएगा। सो निमन से भोट बीत जाने दो...\n25 साल पहिले इन्ही चुनावों में कभी अपना बेटा खो देने वाले रामजीत साहू को अब इस बात की सन्तुष्टी है की इंतेजाम कड़ा है... सो अब किसी का बेटा इन चुनावों की भेट नही चढ़ेगा...\nहेने तो गजबे माहौल है, ड्यूड कल्लू आ एंजेल गोल्डी के ख़ुशी का कोई ठिकाना ही नही है। दुनों आज बूथ पर एक दुसरा को जी भर देखने का पिलान बनाया है,कहता है सब! फेसबुक आ व्हाट्सऐप प फ़ोटो त रोज देखते है आज आमने-सामने से देखेंगे...\nकलुआ आ तो भिनसहरे डीह बाबा से माँग आया है की इस पंचायत चुनाव के प्रत्याशियों की तरह ही एंजेल गोल्डी से उसका मुहब्बत का इलेक्शन जितवा देना। पांच रुपया का लड्डू चढ़ाएंगे...\nकह रहा था पंचायत की जनता की तरह खुश रखेगा उ गोल्डी को...\nPosted by Anurag Ranjan at 08:59 No comments:


Top5Bhojpuri Beti Vivah Geet Lyrics — krishnaofficial\nHomeMUSIC LYRICSTop5Bhojpuri Beti Vivah Geet Lyrics\nTop5Bhojpuri Beti Vivah Geet Lyrics\nTop5Bhojpuri jhumar Lyrics\nTop5Bhojpuri Beti Vivah Geet Lyrics| टॉप5भोजपुरी विवाह गीत लीरिक्स\nTop5Bhojpuri Beti Vivah Geet Lyrics-यदि आप भोजपुरी में बेटी विवाह गीत के लीरिक्स ढूंढ रहेह है, तो बिलकुल सही जगह आए हैं |इस पोस्ट में आपको पाँच ऐसे बेटी विवाह गीत मिलेंगे जिसे आप पढ़कर भावुक हो उठेंगे |बेटियाँ सचमुच पराई धन होती हैं |पहले के जमाने में शादी के बाद बेटियाँ अपने माँ बाप से अलग होती थी|\nपरंतु आज शिक्षा प्राप्त करने हेतु माँ-बाप से शादी से पहले हीं दूर हो जा रही हैं |लेकिन, दोनों में फर्क है |शिक्षा प्राप्ति हेतु में किसी का बंधन नहीं है |परंतु एक बार बेटी जब विवाह के बाद ससुराल चली जाती है,तो यह सत्य है कि वह पराई हो जाती है |\nमाँ बाप शादी से पहले वो सभी संस्कार देते हैं जिससे ससुराल पक्ष खुश रहे |कभी माइके में उलाहना न आए |आइए आईए विवाह गीत में उन सभी संस्कारों का वर्णन क्रमानुसार सभी गीतों की पंक्तियों को में किया गया है,अवगत हुआ जाय ……\n1.बेटी विवाह गीत – चुटकी सेंदूरवा महँग भाईले बाबा\nचुटकी सेंदूरवा महँग भाईले बाबा,\nचुंदरी भइल अनमोल हे |\nचुटकी सेंदूरवा महँग भाईले बाबा ,\n*अम्मा के रोवले गंगा बढ़ीअइली,\nबाबा के रोवले यमुना फफइली|\nभैया के रोवले घुटन भरे पनियाँ,\nभौजी के अँखियो ना लोर हे |\nयेही सेनूरवा के कारण ये बाबा ,\nछूती गईले आम्मा के गोद हे |\n*बाबा जे दिहले अन धन सोनवा\nअम्मा जे लहर पटोर हे |\nभैया जे दिहले हो हंसराज घोड़वा ,\nभौजी देली खोइछा भर्ल धान हे |\n*बाबा के दिहाल धन छह मास खाइब,\nअम्मा के दिहाल साड़ी शोभा बढ़इहे|\nभैया के घोड़वा हो नगर घूमीहें,\nसुगंध बढ़इहें खोइछा धान हें |\nयेही सेंदूरवा के कारण हो बाबा ,\nछूटी जइहे अम्मा के गोद हे|\n*अम्मा कहेली बेटी नीत उठी आइह ,\nबाबा कहेले छौ मास हे |\nभैया कहेले बहिनी काज पारोजन ,\nभाभी कहेली कौन काम हे |\n* किया हम ये भाउजी छेकनी रसोइया,\nकिया हम छेकनी दुवार |\nकिया हम ये भउजी नून तेल छेकनी,\nकाहें करेलु मोहें त्याग हें |\nनहीं मोरा ये ननद छेकलु रसोइया,\nनाही मोरा छेकलु द्वार हे |\nडोलिया के पीछे-पीछे भैया जे जईहे,\nबेटी है घर के शृंगार हे|\nहार्ट टचिंग अरिजित सिंह सॉन्ग लिरिक्स\nग़ुलाम अली गजल चुपके-चुपके लिरिक्स\n2.बेटी विवाह गीत – मालिनी जे सुतेली ऊंची अटरिया\nमालिनी जे सुतेली ऊंची अटरिया,\nमालिया सुतेला फुलवार हे |\nजागु-जागु अहे मलिन मलिया जगवेला,\nउठ मलिन हो गईले विहान जी |\nअँखियाँ उघारी जब देखेली मलिनिया ,\nदुवारा श्री राम चंद्र खाड़ हे|\nकिया हम आहे प्रभुजी करी दर्शनावा,\nकिया हम देखिले सपनवा |\n*बाबा घरे आहे मलिन आज सगुनवा,\nअइसन मौरी रची देहु हे |\nचारु ओर रचिहा माँलिन हीरा मनी मोतिया,\nबिचवा में सिया सुकुमारी जी |\n*राह में रीझे मलिनिया बाट बटोहिया,\nपनिघट पर रीझे पनिहारी जी |\nमड़वा में रीझे मलिन साली सरहजिया,\nकोहबर में सिया सुकुमारी जी |\nटॉप सरस्वती वंदना लिरिक्स\n3.बेटी के भोजपुरी विवाह गीत- ओरी तरे ओरी रे तरे\nओरी तरे ओरी रे तरे बैठे बर हो नेतिया,\nकाढ़ ना जनक हो बाबा अपनी हो पुतरिया |\nई मति जनीह हो समधी काठ के हो पुतरिया,\nहमरो सीता हो बेटी आँखी के हो पुतरिया|\n*दिनवा हरेलु हो बेटी भूखीया हो पियसिया,\nरतिया हरेलु हो बेटी अँखिया के हो निदिया |\nपुतरी काढ़त रे लोगवा गिरेला मुरु रे छईया,\nका होई खीयवनी ये समधी काई ये पियवनी|\nकहवा जे रखनी ये समधी अइसन सुंदर हो धीयवा,\nखोया खीयवनी ये समधी दुधवा जे पियवनी |\nधनी के अचरवा ये समधी रखनी सुंदर हो धीयवा |\n*चिरई से पहिले हो बेटी जागीह भोर भिनुसारवा,\nकुतवा सरीखे हो बेटी सूतिह आँखी हो निदिया |\nसास ससुर के हो बेटी मनीह माई हो बापवा ,\nननद देवर संघे बेटी बनिके छोटकी बहिनिया |\nबोलिया त बोलिह हो बेटी जैसे मीठ मिसीरिया ,\nकबहुँ ना बोलिहा हो बेटी ज़हर जैसे हो बोलिया |\nजगजीत सिंह गजल लिरिक्स\n4.बेटी विवाह गीत भोजपुरी – बाबा जे चलेले वर खोजे हो\nबाबा जे चलेले वर खोजे हो सीता केवड़िया ढाईले खाड़ हे |\nहमारा के ये बाबा अस बर खोजब जाही घरे बाड़े श्रीराम हे |\n*पुरुब खोजनि बेटी पछीम खोजनि\nखोजी आईनी ओड़ीशा जगरनाथ जी |\nचारों भुवन बेटी वर खोजे गइनी,\nकतहु ना मिले श्री राम जी |\n*जाहु-जाहु बाबा हो अवध नगरिया,\nराजा दशरथ जी के द्वार जी |\nराजा दशरथ जी के चारु ललनवा ,\nचारु भाई अबले कुँवार जी |\n*चारु भाई में बाबा एक भाई सावर,\nउहे हउवें कंत हमार जी |\nहाथे धनुष धरे तुलसी के माला ,\nहृदय में शिवजी के ध्यान जी |\nबाबा जे चलेले बर ……….\nसीता केवाड़िया ……….\n*हरे-हरे बसवा कटइह हो बाबा,\nऊंचे-ऊंचे मड़वा छावई हे |\nबेटी के मड़वा साजन लोग बैठे ,\nबाबा के ऊंचे खंदान हे |\n*गइया भइसिया जनी दिह हो बाबा,\nगइया हई घर के शृंगार हे |\nहोत पराते बेटी दूर चली जइहें,\nगइया हई घर के आहार हे |\n5.भोजपुरी बेटी कन्यादान गीत\nकवन गरहनवा बाबा सांझ ही लगेला,\nकवन गरहनवा भिनुसार |\nकवन गरहनवा बाबा मड़वा में लगेला,\nकब दल उग्रह होय |\nधिया लिहले कांपेले बाबा हो कवन बाबा\nचंद्र गरहनवा बाबा सांझ ही लगेला\nसूर्य गरहनवा भिनुसार |\nधिया गरहनवा बाबा मड़वा में लगेला ,\nतब दल उग्रह होय |\nभोजपुरी बेटी विवाह गीत लिरिक्स- बाबा ना देखूँ बाग बगाईचा\nबाबा ना देखू बाग बगईचा,\nबाबा ना देखू घनी बसवाडी,\nकहाँ हो दल उतरी,\nकहाँ हो दल उतरी ।\nबेटी ला देबो बाग बगईचा,\nबेटी ला देबो घनी बसवाडी,\nमडऊवा दल उतरी,\nबेटी ला देबो घनी बसवाड,\nमडऊवा दल उतरी।\nबेटी किया तोहरो आजन बाजन थोर भईले,\nबेटी किया तोहरो मनवा धूमील,\nकाहे रे मनका बेधील,\nबेटी किया तोहरो मनवा धूमील\nकाहे रे मनका बेधील।\nबाबा सब कहल रउरा कईनी,\nबाबा एक कहल रउरा चूकईनी,\nबाबा हम गोरे बर सावर,\nएही रे मन धूमील,\nएही रे मन धूमील।\nबेटी बरवा के अम्मा बडी फूहरी,\nबेटी करूवन तेलवा लगवली\nत घमवा सूतवली,\nत घमवा सूतवली।\nबेटी तोहरी अम्मा बडी गिरथीन,\nबेटी तोहरी अम्मा बडी गिरथीन\nबेटी जानसन तेलवा लगवली\nत छहवा सूतवली,\nत छहवा सूतवली।\nभोजपुरी बेटी विवाह गीत\nकाथी के डलीयवा बेटी,\nकाथी के अकूशिया,\nअरे कवना भेसे फूलवा,\nलोढे जाइब रे ललना,\nलोढे जाइब रे ललना।\nसोने के डलीयवा बेटी,\nरूपवे के अकूशिया,\nअरे मालीन भेसे फूलवा,\nअरे मालीन भेसे फूलवा\nलोढे जाइब रे ललना। ।\nघोडवा चढल अइले,\nदूल्हा कवन दूल्हा,\nअरे दामन गाछ तर,\nलुकाई गईले रे ललनवा,\nलुकाई गईले रे ललनवा।\nका तुहू सुहवा हो दामन,\nगाछ तर लुकाईलू,\nअरे तू त हऊ कवन,\nसरवा के बहिनी रे ललनवा,\nसरवा के बहिनी रे ललनवा।\nकईसे में चिन्हनी प्रभूजी,\nकवन सरवा के बहिनी,\nअरे कईसे में चिन्हनी,\nकुल परिवार ए ललनवा,\nकुल परिवार ए ललनवा।\nतिलक चढावत चिन्हनी,\nअरे सभवा बैठल,\nबनवा में रोवेले बन के कोयलीया हो,\nजलवा में रोवेले मछरी ए रामा,\nजलवा में रोवेले मछरी ए रामा।\nधिया लेके रोवेले बाबा हो कवन बाबा,\nकइसे में करबो हम दान ए रामा,\nकइसे में करबो हम दान ए रामा।\nजइसे कि बाबा हो तिलक चढवनी हो,\nवैसे में करब दान तू ए बाबा,\nवैसे में करब दान तू ए बाबा।\nतिलक चढावत कुछ ना बुझाइल हो,\nधिया दान हमसे ना होत ए रामा,\nफाटका करेजवा हमार ए रामा।\nबनवा में रोवे बन के कोयलीया हो,\nजलवा में रोवे मछरी ए रामा,\nजलवा में रोवे मछरी ए रामा।\nलाल बेनीया,पियर बेनीया,\nरतन जड़ावल बेनीया।\nअरे माई करवट लेत बेनीया टुटी गईले,\nसासु बनवास दिहलीप।\nसासु बनवास दिहली।\nकेकरा अगवा नउवा भेजबो,\nकेकरा अगवा बरिया भेजबो,\nअरे माई केकरा के बरहो बियोग भेजबो,\nबाबा अगवा नउवा भेजबो,\nभैया अगवा बरिया भेजबो,\nअरे माई अम्मा के बरहो बियोग भेजबो,\nकाथी चढल पापा अईले,\nकाथी चढल भैया अईले,\nअरे माई अरे माई काथी चढल मोरी अम्मा अईली,\nहथिया चढल पापा अईले,\nघोडवा चढल भैया अईले,\nअरे माई डोलीया चढल मोरी अम्मा अईली,\nलाल बेनीया हम देबो,\nपियर बेनीया हम देबो,\nअरे माई रतन जड़ावल बेनीया हम देबो,\nबेटी के बसेरा देहू।\nनोट- इन सभी भोजपुरी विवाह गीतों में सिर्फ बेटी को संस्कार और ससुराल में सभी छोटे बड़ों को मान समान देने की बात कहीं गई है|आज इस आधुनिक युग में सभी माँ बाप पढ़े लिखे है |पहले भी और आज भी अपनी बेटियों को लेकर सभी चिंतित रहते हैं पता नहीं कैसा परिवार मिलेगा |\nमेरी बेटी को वो सारा प्यार मिलेगा की नहीं, जो मैंने दिया है |लेकिन दुर्भाग्य है, कि आज भी बेटियाँ जलायी जा रही हैं |ख़ुदकुशी कर रही हैं |ये कैसी विडम्बना है, जिस समाज में बेटा स्वतंत्र है,वहीं बेटी, अपने पैर पर खड़ा होते हुवे भी स्वतंत्र महसूस नहीं करती है |\nसभी अभिभावकों से अनुरोध है कि अच्छा वर घर बाद में ,पहली प्राथमिकता यह है कि आप अपनी बेटी को सबल बनाएँ |उसे अच्छी शिक्षा दें |उसे किसी के ऊपर आश्रित नहीं बनाएँ |उसे अपने पैर पर खड़ा होने दें |विवाह में जल्दीबाजी नहीं करें |लालची परिवार से कभी संबंध नहीं जोड़े |अच्छी तरह जांच पड़ताल करके शादी विवाह करें |\nजीवन अनमोल है| आज के युग में बेटियों का जीवन कुछ दरिंदों ने नरक के समान बनाकर रखा है जो क्षमा योग्य नहीं है| |इसीलिए मैं नई पीढ़ी से अनुरोध करती हूँ कि सोच को बदलने में आप सभी आगे आए और इस पुण्य के कार्य को सफल बनाए |आप सभी की भागीदारी के बिना यह कार्य असंभव है |


बजट सत्र में राष्ट्रपति के अभिभाषण – टटका खबर\nआजु बियफे का दिने अभिभाषण पढ़त संसद के संयुक्त सत्र के उद्घाटन कइलें राष्ट्रपति प्रणब मुखर्जी. कहलन कि नकद सब्सिडी से करोड़ों लोग के फायदा होखी. बतवलन कि पिछला साल मुश्किल भरल रहल आ देश क सोझा मंदी आ बेरोजगारी बड़हन समस्या बाड़ी सं. महँगाई अबहियों चिन्ता के कारण बनल बा. बाकिर सरकार एह दिसाईं लागल बिया.\nविपक्ष के कहना बा कि एह अभिभाषण में कुछउ नया बात नइखे कहल गंइल.\nTags: अभिभाषण, राष्ट्रपति, संसद


भोजपुरी एगो सोगहग भाषा हीय | जोगीरा\nHome आलेख भोजपुरी एगो सोगहग भाषा हीय\nभोजपुरी हिंदी के बोली हिय, लइकाइयें से सुनल-पढ़त आवत बानी। बहुत भाषाविद बानी लो विशेषकर हिंदी भाषा से जुड़ल, उहां सभे भोजपुरी के बोली के गोलाई में बांध के रख देला। कबो बिहारी भाषा के परिवार के इकाई मगही, मैथिली आ भोजपुरी कह के त कबो हिंदी के उपभाषा कह के।\nसवाल ई बा हिंदी जब खुद 49 गो भाषा के अपना परिधि में रख के एगो निरइठ भाषा बनल बिया त ई कहल केतना जाइज बा कि भोजपुरी हिंदी के बेटी हिय? हिंदी ओकर माई हिय ? भा भोजपुरी मौसी हिय? हम कहत बानी भोजपुरी भाषा जब हिंदी बनावे में एगो इकाई बिया त सीधा मतलब भइल हिंदी के माई भोजपुरी हिय।\nभाषाविद डॉ राजेन्द्र प्रसाद सिंह के सब्दन में भोजपुरी एगो अलग भाषा बिया जवन हिंदी से कई मायने में अलग बिया।\nएह दिसाईं कुछ तथ्य दे रहल बानी जवन साबित करी कि भोजपुरी एगो भाषा हिय बोली कहल ओकर अपमान बा।\nसुप्रसिद्ध भाषाविद प्रो शालिग्राम शुक्ला जी के एगो बात मन पड़त बा। उहाँ के कहल बात के Susane Michaelis आपन सम्पादित एगो किताब में उद्धृत कइले बाड़ी-\n“Bhojpuri is an Indo Aryan language of the estern zone and it is no wayadialect or corrupt form of Hindi, as is often believed.” एही बतिया के Roots of Creole Structures नामक पुस्तक में दिहल भी बा।\nअसही भोजपुरी के पहिल उपन्यासकार आदरणीय रामनाथ पाण्डेय जी भोजपुरी लोक के एगो आलेख में लिखले बानी कि – “भोजपुरी एक भाषा है और उसे बोली का दर्जा हिन्दीभाषियों की प्रभुता संपन्न दृष्टि उनके षड्यंत्र का परिणाम है।”\nभोजपुरी के भाषा के रूप में विद्वान भाषाविद J.Siegel आपन किताब “Language Transplanted : the development over seas Hindi ” मे कहत बाड़न-\n“There is no such language as Fiji Hindi , the language that indians speak here is Bhojpuri…..Hindi in Fiji today is sub standard Bhojpuri which has been corrupted”.\nएगो जरुरी बात के इहाँ उधृत कइल जरूरी बा कि भारत सरकार 2011 के जनगणना में भोजपुरी भाषी लोग के संख्या उजागर नइखे कइले। भोजपुरी भाषी लोगन के हिंदी भाषी में गणना कइल बा।कारण इहे बा हिंदी भाषी लो के संख्या जादे बतावे खातिर। रउरा लिंगविस्टिक ऑफ इंडिया, कोलकता से पता कर सकीला । कारण साफ बा कि संयुक्त राष्ट्र संघ में हिंदी के विश्व भाषा के दर्जा दिलाये के कवायत चलत बा त सवाल उठल लाजमी बा कि कि का मातृभाषा के कब्र पर पनपी हिंदी?\nइहाँ बतावल जरूरी बा कि 30 दिसम्बर 1984 बिलासपुर में 8वां अखिल भारतीय भोजपुरी साहित्य सम्मलेन के अध्यक्षता करत आरदनीय विवेकी राय जी कहले रही-\n“भोजपुरी एगो अंतर्राष्ट्रीय भाषा हीय। ई भाषा हीय कि बोली अइसन सवाल कइल एकदम मूर्खतापूर्ण काम ह। ई दुर्भाग्य के बात बा कि कुछ तथाकथित हिंदी के विद्वान् लोगन के बीचे ई एगो फैसन हो गइल बा कि उ लोग भोजपुरी के एगो बोली मानेला।”\nदेखी तनि विदेसी विद्वान के बात। Robert L. Trammel भोजपुरी के एगो indic language मानत बाड़न ना कि dialect,\n“Bhojpuri is an indic language.”\nThe phonology of the Northern standard dialects of Bhojpuri नामक किताब में साफ साफ लिखल बा।\nई बतावल गलत ना। होई कि नेपाल में साल 2008 में भाषा नीति के तहत एगो भाषायी जनगणना भइल। उहाँ के तीसरा बड़का भाषा भोजपुरी रहल। तीन ज़िला में त भोजपुरी के बहुलता बा उ ज़िला बा रौतहट, बारा आ परसा। उहाँ भोजपुरी भाषा के रूप में मानल गइल बा।\nविख्यात साहित्यकार आ पाती के संपादक डॉ अशोक द्विवेदी के अनुसार- भोजपुरी अइसन लोकभाषा हिय S, जवना के जनपदीय स्वर ओह क्षेत्रविशेष का लोगन के पहिचान बनावे । बुझाला एही से कहावत बनल ..”.कोस कोस पर पानी बदले ,पाँच कोस पर बानी ..।”\nहमरा समुझ से बानी मतलब’ टोन’ बदल जाला ,ईहो कह सकेनी कि उचारे के लहजा /शैली बदल जाले ।भाषा थोरे बदल जाले ।एह सबका बावजूद, आज भोजपुरी भाषा के आपन विपुल साहित्य आ सिरजनशील रचनात्मकता, भोजपुरी के स्वतंत्र आ सशक्त भाषा का दर्जा में राखे /माने के पोख़्ता प्रमाण सहित सुलभ बा । भरम पैदा कइले आ वाग्जाल फइलवले साँच के ढेर दिन दबावल ना जा सके ।ई भाषा हिन्दी से पहिले जनमल रहे आ एकर आपन स्वतंत्र अस्तित्व बा ।\nभोजपुरी साहित्य आलोचना के स्तंभ डॉ ब्रज भूषण मिश्र के अनुसार- एही घालमेल से भोजपुरी पिछुआइल जा रहल बिआ. उहाँ के कहनाम कि हमरा मन पड़त बा कि नगणना से पहिले अ. भा, भोजपुरी साहित्य सम्मेलन में प्रस्ताव राखल गइल कि मातृभाषा के रूप में जनगणना मेें भोजपुरी लिखवावे के मुहिम चलावल जाय, बाकिर यू.पी. के कुछ विद्वान लोग विरोध में हो गइल आ कुछ लोग हिन्दी के साथ कोष्ठ में भोजपुरी लिखवावे के वकालत कइल, अंतत: प्रस्ताव पारित ना हो सकल। लोगस्वतंत्र रूप से जे लिखावे. हमनी बिहार में मुहिम चलवनी, बाकिर यू पी से अशोक द्विवेदी जी, भगवती जी, आंजनेय जी भोलानाथ गहमरी जइसन लोग ही समर्थन में रहे, कई मानिंद लोग रूचि ना देखावल. हम विषय समिति में रहीं प्रस्ताव तैयार कइले रहीं। अब अधिका का कहीं. नविन जी थोड़ा लिखना बहुत समझना।\nमिश्र जी आगे लिखत बानी कि भोजपुरी स्वतंत्र भाषा ह आ राष्ट्र भाषा हिन्दी भा राजभाषा हिन्दी के पहिले के भाषा ह. एकरा में आज के हिन्दी से पहिले से साहित्य रचल जा रहल बा. भोजपुरी के हिन्दी के उपभाषा, बोली भा जनपदीय हिन्दी के संज्ञा देवेवाला के मातृद्रोही माने के चाहीं. ईलोग भरम फइला के भोजपुरी के अहित कर रहल बा.\nडा.उदय नारायण तिवारी केे शोध – Origins & Development of Bhojpuri Language, डा. विश्वनाथ प्रसाद के शोध – Phonetics of Bhojpuri, London University में भोजपुरी के अलग अस्तित्व प्रमाणित कर चुकल बा, त अउरलोग कवना खेत के मुरई बा कि एकरा के अउर कुछ कहे।\nभोजपुरी रचनन के अउर कुछ संज्ञा दे के छापेवाला के रचनाकार लोग का रचना देवहीं के ना चाहीं।\nभोजपुरी भाषा के संवैधानिक मान्यता के प्रबल समर्थक आ अंग्रेजी के विद्वान् प्रो पी राज सिंह के मानल बा-\nहर भाषा एक भूभाग , एगो जनपद के बोली ही होला । बड़ा प्रसिद्द आ सहज उदाहरण बा , अंग्रेजी के । ऑक्सफ़ोर्ड , कैम्ब्रिज में , राजदरबार में, आ ऑक्सब्रिज के सटले रिहायसी इलाका में पढ़ल लिखल लोग के बीचे जवन बोली बोलल जाला ( छेत्र विशेष आ वर्ग विशेष के बोलि ) के मानक अंग्रेजी मान लेहल बा । एकर बरक्स अउर जवन भी बोली बा ऊ जनपदीय बोलि कहाला ।\nजवन बात अंग्रेजी भाषा के साथ बा अईसने बात दुनिया के हर भाषा भा बोलि के साथे बा। ऊपर कुल तथ्य बतावत बा कि भोजपुरी के भाषा मानल जाए बोली कहल ओकर अपमान ह।\nइहो पढ़ी: भोजपुरी के बोलनिहार के संख्या5करोड़ से ऊपर टपल\nपिछला लेखदहेज दानव के ट्रेलर को यू ए और लाल के ट्रेलर को यू सर्टिफिकेट मिला है।\nअगिला लेखभोजपुरी के लगे आपन समृद्ध साहित्य आ व्यकारण बाटे : भोजपुरी लिटरेचर फेस्टिवल\nछू जाना, स्पर्श होना


जुर्म के दुनिया क ‘पागल प्रेमी’ में विनय आनन्द आ संजय पांडे के बादशाहत | Anjoria's Weblog\nजुर्म के दुनिया क ‘पागल प्रेमी’ में विनय आनन्द आ संजय पांडे के बादशाहत\nPosted on अप्रैल 22, 2012 by Anjoria\nआजु के भठियारा सिस्टम में अझुरा के एगो बाहुबली का इशारा पर अपराधी बनल “पागल प्रेमी” विनय आनंद आ बाहुबली रणवीर सिंह बनल संजय पांडे सिनेमा का परदा पर आपन आपन बादशाहत देखइहें. फिल्म में विनय आनन्द आ संगीता तिवारी के मुख्य भूमिका बा आ खलनायक नंबर वन बाड़े संजय पांडे. जल्दिए रिलीज होखे वाली एह फिल्म का बारे में भोजपुरी फिल्म जगत अबहिए से चरचा में लागल बा.\nसविताश्री प्रोडक्शन के बैनर तले ‘पागल प्रेमी’ के निर्माता नवीन कुमार सिंह, निर्देशक आ कहानीकार अजय कुमार, गीतकार राजेश मिश्रा, फनीन्द्र राव आ कृष्णा बेदर्दी, संगीतकार राजेश गुप्ता, एक्शन डायरेक्टर दिलीप यादव आ डांस डायरेक्टर एन्थोनी अउर ज्योति आनन्द हउवें.\nकलाकारन में विनय आनन्द, संगीता तिवारी, अजीत आनन्द, श्री कनकनी, अनूप अरोरा, जय प्रकाश सिंह, राजेश अवस्थी, सुनीता सिंह, परितोष त्रिपाठी, सुमन कुमारी, अमित सिंह, पुष्पांजलि, बोल गोविंद बनजारा आ नम्बर वन खलनायक संजय पाण्डेय बाड़े.\n(शशिकान्त सिंह, रंजन सिन्हा के रपट)\nThis entry was posted in कलाकार, फिल्म and tagged ‘पागल प्रेमी, विनय आनन्द, संजय पांडे by Anjoria. Bookmark the permalink.


सहकल, बहकल आ डहकल (बतकुच्चन – 182) – Anjoria\nDec 18, 2014 डहकल, बतकुच्चन, बहकल, सहकल\nसहकल, बहकल आ डहकल के चरचा करे के मन करत बा आजु. काहे कि देश में कुछ लोग के अतना सहका दिहल गइल बा कि ऊ बहकल बन गइल बाड़े आ एह बात के कवनो चिन्ता नइखन करत कि उनकर बेवहार केहू के डहकावतो बा.\nसहके से सहकत, बहके से बहकत, आ डहके से डहकत बनेला. बाकिर केहू के बहकवला से सहकल लोग के मान के चले के चाहीं कि डहकल के सीमा पारे होखे लागेला त आदमी दहके लागेला. आ दहकत आदमी दहकावे वाला ला खतरनाको हो सकेला. आ ई बात दहवावे जोग नइखे. एह पर पूरा बतकुच्चन करे के जरूरत बा. दहल आ दहलल के फरक अलगे रही बतियावे ला.\nसहके आ बहके में फरक समुझावे के होखे त कह सकीलें कि सहकल आदमी करे ला अपना मन के बाकिर ओकरा दोसरा के सह मिलल रहेला. सह माने सहयोग भा साथ. जबकि बहकल आदमी अपना राह से अलग हो जाला आ ऊ काम करे लागेला जवन बहकावे वाला चाहेला. हालांकि अलग बात बा कि कई बेर सहकत आदमी बहकत बन जाला काहें कि ओकर आपन कवनो योजना भा लक्ष्य ना होखे. पेड़ से गिरल पतई लेखा ऊ हवा में उधियात जाला आ ओकरा वश में ना होखे कि कहाँ जा के गिरी. एही से कहल जाला कि घर से भागल आदमी आ पेड़ से गिरल पतई के कवनो ठिकाना ना होखे कि ऊ कहाँ जा पहुँची. ईहे हाल हो गइल बा दोसरा के सहकवला आ बहकवला से ओह जमात के जवन बस आपने चिन्ता करे में लागल बा. आ आपनो चिन्ता कर लीत त खुशी के बात होखीत. एहिजा त ओकरा समुझे में नइखे आवत कि ऊ जवन करत बा तवन सही बा कि गलत.\nएही तरह डहकल आदमी कब दहकत बन जाव कहल ना जा सके. जरेला दुनू बाकिर डहकल अपने के नुकसान चहुँपावेला आ दहकल अपना दहक से दोसरो के दहका सकेला. एकरे के बैकलैश कहल जाला. बैकलैश माने घोड़ा के दुलत्ती. सामने वाला कब पलट के वार करे पर उतर जाई ई अगर पता रहे त शायद डहकावेवाला समय रहते चेत जासु. बाकिर हर वस्तु भा आदमी खातिर ई ताव अलग अलग होला. केहू कमे गरमी भा ताव पा के दहक जाला त केहू के अधिका गरमी, अधिका ताव खोजेला दहके खातिर. डहकल आदमी अपना कष्ट से जरत रहेला बाकिर मनही मन रोवेला. एक सीमा का बाद जब ऊ दहक जाला, दहकल आदमी हो जाला त सामने वाला के दहकावे जोग ताव आ जाला ओकरा में. पता ना कई हजार साल से एगो आदमी डहकत आवत बा आ अब ऊ थोड़ बहुत दहके लागल बा. दहक के ताव बढ़ल जात बा त दहके वालन के गिनितियो बढ़ल जात बा.\nबात ढेर लमहर हो जाव ओकरा से पहिलही हम दहल आ दहलल के फरक बता के बात दहवा दिहल चाहब. बाकिर देखत बानी कि बात बढ़ल जात बा आ कुछ अउरो दलके लागल बा. से दहल आ दलकल के चरचा अगिला बेर.


बिहार के इंटर टॉपर शिक्षा व्यवस्था के पोल खोल दीहलें – टटका खबर\nबिहार इंटर परीक्षा में टॉप करे वाला साइन्स आ आर्ट्स के टॉपरन के काल्हु इंटरव्यू लीहल गइल. आर्ट टॉपर रुबी राय तबियत खराब होखे का आधार पर अइबे ना कइली. साइन्स के टॉपर अइले त सही बाकिर जवाब देत में पसीना छूट गइल उनकर. कहलें कि अइसन सवाल करब सभे त एहिजे जान दे देब. उनकर ज्ञान देखि के उनकर रिजल्ट रद्द क दीहलसि बोर्ड. आर्ट टॉपर रुबी राय के एक हप्ता के समय दीहल गइल बा बाकिर उनकरो मामिला में इहे होखे के सवा सौ फीसदी अनेसा बा.\nपूरा मामला मेरिट लिस्ट में जगहा पावे वाला विशुन राय कॉलेज, किरतपुर, वैशाली जिला से 646 गो छात्र इम्तिहान दीहलें आ ओहमें से 534 जने बढ़िया नंबर ले के फर्स्ट क्लास में पास क गइलें. जबकि बिहार भर के छात्रन के रिजल्ट खराब आइल एह साल. सबले खास बात ई रहल कि वैशाली जिला के सगरी कापी जाँचे ला भभुआ भेजल गइल बाकिर विशुन राय कॉलेज के कापी पटना में जाँचल गइल. काहे के जवाब केहु नइखे देत. अब विशुन राय कॉलेज के मान्यता रद्द क दीहल गइल बा बाकिर बड़का लोगन के केहु नामो लेबे ला तईयार नइखे.\nएही बीच पटना मेडिकल कालेज के जनरल सर्जरी एमएस के विद्यार्थियन के कहना बा कि ऊ लोग वीडियोग्राफी का बीच परीक्षा ना दी. कहले जाला कि बढ़िया वकील आ बढ़िया डाक्टर किताब देखिये के काम करेला !\nTags: इंटर टॉपर, पोल खोल, बिहार, शिक्षा व्यवस्था


ग्रेट डिवाइडिंग रेंज - विकिपीडिया\nग्रेट डिवाइडिंग रेंज\n2,228 मी (7,310 फीट)\n3,500 किमी (2,200 मील) उत्तर-दक्खिन\nन्यू साउथ वेल्स, क्वींसलैंड and विक्टोरिया\nचट्टान के उमिर\nग्रेट डिवाइडिंग रेंज (अंग्रेज़ी: Great Dividing Range, मतलब:महान बिभाजन करे वाली परबत श्रेणी) भा ईस्टर्न हाइलैंड्स (Eastern Highlands, पूरबी ऊँच भूमी ) ऑस्ट्रेलिया के सबसे बड़ परबत श्रेणी बाटे आ दुनिया के तीसरी सबसे लम्बी जमीनी परबत श्रेणी (गैर-समुंदरी) भी बा। ई पूर्वोत्तर क्वीन्ज़लैंड राज्य के तट से पार स्थित डाउअन द्वीप से ले के दक्खिन दिसा में में 3,500 किमी तक न्यू साउथ वेल्स आ विक्टोरिया राज्यन ले फइलल बाटे। ग्रेट डिवाइडिंग रेंज के चौड़ाई बिभिन्न जगह पर 150 किमी से 300 किमी के बीच बा। ऑस्ट्रेलिया के कई ठे नदी सभ एही परबत से निकले लीं, जिनहन में डारलिंग नदी भी शामिल बा। एकर कई ठे उपश्रेणी भी बाड़ी, जइसे की स्नोई पर्वत (Snowy Mountains)। ऑस्ट्रेलिया के सभसे ऊँच पहाड़, 2,228 मीटर ऊँचाई वाला कोसीओस्को पर्वत (Mount Kosciuszko), एही स्नोई रेंज में स्थित बाटे।\n↑ Australia.gov. "Australian Rocks and Mountains". पहुँचतिथी 20 दिसंबर 2015.\n↑ Rivers and Streams, John P. Rafferty, pp. 214, The Rosen Publishing Group, 2011, ISBN 9781615304110, ... The Darling River is the longest member of the Murray–Darling river system in Australia. It rises in several headstreams in the Great Dividing Range (Eastern Highlands), near the New South Wales ...\n↑ Australia 2009: Fodor's travel guides, pp. 114, Random House LLC, 2009, ISBN 9781400006984, ...achain of low mountains known as the Great Dividing Range, which tops off at about 7,300 feet in the Snowy Mountains in the state's far south ...\nऑस्ट्रेलिया के भूगोल\nजार्विस खाड़ी राज्यक्षेत्र\nएश्मूर आ कार्टियर दीप\nऑस्ट्रेलियाई अंटार्कटिक टेरिटरी1\nकोरल सागर दीपसमूह\nहर्ड आइलैंड आ मैकडोनाल्ड आइलैंड\nहिंद महासागर टेरिटरी\nपर्यावरणी समस्या आ मुद्दा\nऑस्ट्रेलिया के इकोप्रदेश\nग्रेट सैंडी रेगिस्तान\n(1) Sovereignty recognised only by New Zealand, United Kingdom, France, and Norway.\nश्रेणी:ऑस्ट्रेलिया के भूगोल\nई ऑस्ट्रेलिया के भूगोल-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=ग्रेट_डिवाइडिंग_रेंज&oldid=709975" से लिहल गइल\nऑस्ट्रेलिया के परबत\nऑस्ट्रेलिया भूगोल आधार\nएह पन्ना पर आखिरी बेर संपादन 13 फरवरी 2022 के 18:18 बजे भइल रहल।


भोजपुरी सिनेमा के नया सितारा – राजेश सिंह – Anjoria\nNovember 10, 2013 Editor फिल्म, मनोरंजन 0\nभोजपुरी सिनेमा में एगो नया सितारा राजेश सिंह के इन्ट्री हो गइल बा. मुजफ्फरपुर के राजेश सिंह बचपने से रंगमंच से जुड़ल बाड़े. आपन प्रतिभा निखारे ला उ दिल्ली में थियेटर करे लगले. ओहिजे राजेश सिंह के पहिला बेर फिलिम में काम करे के मौका मिलल आ फिलिम रहल अमिर खान अभिनीत “1947 Earth”.\nराजेश सिंह बतौर एक्टर टेलीफिल्म “दरार” कइलन. अपना कैरियर ला आ कुछ बढ़िया करे के चाहत राजेश के बेर बेर मुंबई आवे प मजबूर कइलसि बाकिर मुम्बई में उनका अपना मन के मुकाम ना मिल सकल त मुजफ्फरपुर लवटि अइलन आ एहीजे रहि के थियेटर, नाटक, एलबम, टेलीफिल्म करे लगले.\nटीवी के आपन प्रेरणा स्त्रोत मानेवाला राजेश सिंह के आदर्श गोविन्दा हउवें, जिनका के देख देख के उ डांस सिखले आ फाइटो के ट्रेनिंग लिहले. एह सब में परिवारो के पूरा सहयोग मिलल.\nराजेश सिंह के चाहत बा कि समाज खातिर कुछ ओइसन फिलिम करसु जवना से समाज में उनकर बढ़िया पहचान बनें. जइसन फिलिम राजश्री प्रोडक्शन के होखत रहे वइसने फिलिम से जुड़े के मौका मिलो.\nराजेश अब वइसने फिलिम से आपन कैरियर शुरू करे जात बाड़े. ई उनकर पहिला भोजपुरी फिलिम ह आ अमित मुन्ना के निर्देशन में बनत बा. एह फिलिम के नाम हवे “विवाद” आ एकरा के परोसीहें नारायण बाबा.\nदेखल जाव कि एह फिलिम से राजेश सिंह के सपना कतना पूरा होखत बा आ उ कइसन फिलिम समाज का सोझा राखत बाड़े.


मातृभाषा दिवस विशेष : एगो भाषा जवन बाई डिफाल्ट आवेला - डी पिलर\nby Piush February 21, 2018 330\nनबीन कुमार: परसों हमरा सोझा इ सवाल अउवे कि आखिर मातृभाषा से प्रेम के पैमाना का हो सकेला. मूल रुप से अइसन सवाल के जवाब हम जान बुझ के ना देनी, काहें कि कुछ सवाल प्रश्नकरता से ही जबाब जोहेला. ओही सुची के सवाल ह इ. बाकिर, हमार जवन आपन सोच बा ओह के राखत बानी.\n“हमरा खाति मातृभाषा, एगो भाषा ह, एकरा आ बाकी भाषा में अतने अंतर बा कि इ रउवा संगे बाई डिफाल्ट यानि बिना कवनो पसेवा के, अलग प्रयास के इ रउवा खुन में, सोच में अउर रउवा आत्मा में बसल रहेला.”\nलोग कहेला कि मातृभाषा के असर सुभाव प भी परेला. हँ जदि तीन चार पीढ़ी ले घर में मातृभाषाई संस्कार ना होखे त फेरु बाई डिफाल्ट वाला कथन लागू नइखे होत. कहे के माने कि जदि छठ, फगुआ, चउथ, खिचड़ी आदि तीज त्योहार, बिआह शादी के परम्परा आदि जवन भोजपुरी में बा, आ ओह घर में चलत बा त भले ओह घर के समाज के भाषा कवनो रहे, बाकिर ओह घर में आवे वाला हर नवका पीढ़ी प भोजपुरी के तासीर रहबे करी.\nहमनी के सामान्य जीवन में क तरह के भाषा आवेली स. जइसे,\nदुसरा कर्मकांड के भाषा/धर्म के भाषा\nतीसरा सम्पर्क के भाषा\nचउथा कानून/सत्ता के भाषा\nपांचवा रोजगार के भाषा\nछठा शिक्षा के भाषा आ\nसातवा मनोरंजन के भाषा\nहो सकेला कि केहू खातिर सातो के सातो एकही भाषा होखे भा छओ के छव गो भाषा होखे. जइसे ब्रिटीश नागरिक खाति ओकरा कर्म धर्म रोजगार शिक्षा सम्पर्क मातृ भाषा अंग्रेजी ह.\nआखर भोजपुरी भाषा के संघर्ष के लड़ाई लड़े वाला संगठन ह\nजबकि हमरा खातिर, मातृभाषा भोजपुरी, कर्मकांड/धर्म के भाषा संस्कृत, शिक्षा के भाषा हिन्दी, सम्पर्क के भाषा भोजपुरी, हिन्दी, मराठी, अंग्रेजी, उर्दू, अवधी अउर मगही आदि, कानून के भाषा अंग्रेजी, उर्दू आ हिन्दी, रोजगार के भाषा अंग्रेजी, मनोरंजन के भाषा भोजपुरी से ले के हिन्दी अंग्रेजी ईरानी जापानी चाइनीज, तमिल, तेलगु, बंगाली, मराठी आदि रहल बा.\nअब मूल सवाल बा कि मातृभाषा से प्रेम के पैमाना कतना?\nप्रेम के कवनो सीमा ना होला, चाहें उ प्रेम के कवनो रुप होखे बाकिर, जब बात मातृभाषा से प्रेम के होइ. त कम से कम अतना उम्मेद त राखले जा सकेला कि ओतना प्यार जरुर दिहीं जतना प्यार रउवा अपना शिक्षा, रोजगार, कानून, कर्मकांड/धर्म, सम्पर्क भाषा के देनी. आ मातृभाषा खातिर प्रेम एह में से कवनो से कम ना रहे.\nअब सवाल उठता कि मान ली भोजपुरी कानून के, रोजगार के, शिक्षा, कानून, मनोरंजन आदि के भाषा सोगहग रुप में नइखे त फेरु एह प्रेम के जाहिर करे के उपाय का बा?\nत उपाय इहे बा कि अपना मातृभाषा में जब जहाँ मौका मिले ओजुगा बोलीं, अपना मातृभाषा में जब जहाँ मौका मिले ओजुगा लिखीं, मातृभाषा के किताब पढ़ीं, अपना मातृभाषा के नीमन चीझू के प्रचार प्रसार करीं, मातृभाषा में कुछ बाउर हो रहल बा त ओकर विरोध करीं. मातृभाषा से जुड़ल संस्कार, संस्कृति, रिति-रिवाज, परम्परा, खान-पान, पहिरावा आदि से जुड़ल रहे के कोशिश करी आ एकरा बारे में नीमन बात सबका सोझा ले आईं.\nजदि हर भोजपुरिया इ करे लागो त फेरु भोजपुरी रोजगार से ले के शिक्षा धइले, कानून तकले मय के भाषा बन सकेले.\nनोट- मातृभाषाओं को जिंदा रखने के लिए हमारी कोशिश है कि मातृभाषा में लिखे हुए को प्रकाशित किया जाए. यदि आपने भी अपनी मातृभाषा में कुछ लिखा है तो हमें dpillarnews@gmail.com पर भेजें. चलिए साथ मिलकर रखते हैं अपनी मातृभाषाओं को जिंदा.\n#PNBघोटाला : केंद्र सरकार ने SIT जांच का उच्चतम न्यायालय में किया विरोध\nनागालैंड में बोले पीएम, पूर्वोत्तर के लिए मेरा विज़न है ‘ट्रांसफॉर्मेशन बाई ट्रांसपोर्टेशन’


Realme X2 Expected Specs, Release Date in India - As on 5th April 2020 | Digit\nउत्पाद के नाम : Realme X2\nRealme X2 Smartphone 6.4 -इंच स्क्रीन FHD के साथ आवेला, जौना के रेज़ल्यूशन 1080 X 2340 पिक्सल तथा पिक्सल घनत्व 403 पर इंच बा | फोन 2.2 GHz Octa कोर प्रोसेसर से संचालित बा और एकर रैम4GB बा. Realme X2 Android9ओएस पे काम करेला.\nRealme X2 मे कनेक्टिविटी के तरीका बा : ,GPS,Wifi,HotSpot,Bluetooth,\nRealme X2 के कैमरा मे Auto Focus,HDR,Panorama Mode,Touch Focus,Digital Zoom,Video Recording लोड बा|\nसैमसंग गैलक्सी J7 Prime


How tragedy king Dilip Kumar became the inspiration to start Bhojpuri cinema Bhojpuri में स्मृति शेष: कइसे ट्रेजेडी किंग दिलीप साहब बनलें भोजपुरी सिनेमा के शुरुआती प्रेरणा – News18 Hindi\nBhojpuri में स्मृति शेष: कइसे ट्रेजेडी किंग दिलीप साहब बनलें भोजपुरी सिनेमा के शुरुआती प्रेरणा\n'नदिया के पार' फिलिम के एगो गाना के सृजन 1946 में ही हो गइल रहे, जेकरा में दिलीप कुमार अउरी कामिनी कौशल के जोड़ी पर खूब जमल. एह गाना के बाद से ही भोजपुरी जनता के लागे लागल कि भोजपुरी फिलिम भी बने के चाहीं.\nLast Updated : July 07, 2021, 17:11 IST\n“मोहब्बत हमने माना ज़िंदगी बर्बाद कर देती है...ये क्या कम है कि मर जाने पर दुनिया याद करती है”... मुग़ल-ए-आज़म में दिलीप कुमार के मुंह से निकलल ई संवाद बिल्कुल साँच बा. दिलीप कुमार के अपना अभिनय अउरी फिल्मन से प्यार ही ह कि उ आज ई दुनिया छोड़ला के बादो एह दुनिया के लोगन के दिल में अउर जीवंत हो गइल बाड़न. आज दिलीप कुमार के चाहे वाला सगरो लोग के आँख नम बा काहें कि फेर से उनका के हँसत बोलत देखे के मौका ना मिली. बाकिर उ अपना सिनेमा, संवाद, हंसी, आँसू के इहवें सबके स्मृति में अउरी रुपहला पर्दा पर छोड़ के गइल बाड़ें. जब उनके सुने के मन करी, देखे के मन करी, तब उनके पर्दा पर ओइसहीं हँसत, बोलत, नाचत, रोअत, डाँटत, विलेन के पीटत देखल जा सकेला.\nदिलीप साहब के डायलॉग अउरी उनके फिल्म भोजपुरी सिनेमा खातिर प्रेरणा बनल, ई बात कमे लोग के पता होई. साल 1948 में उनके कई गो फिल्म रिलीज भइल जवना में एगो रहे नदिया के पार. नदिया के पार के टाइटल गीत के अलावा अधिकांश गीत भोजपुरी में रहे. ई फिल्म ओह साल के सफलतम फिल्मन में से एक रहे. फिल्म में ‘मोरे राजा हो ले चलs नदिया के पार’, ‘कठवा के नइया बनइहे रे मलाहवा’, नजरिया में अइहा, डगरिया में अइहा’ जइसन कई गो गीत रहे जवन ओह बेरा रिकार्ड पर अउरी रेडियो पर खूब बाजे आ लोग झूमे. फ़िल्म के एगो अउरी भोजपुरी गाना 'काटे मोरा दिनवा गवनवा कब होई' के सृजन 1946 में ही हो गइल रहे. ई सब गीतन के गीतकार मोती बीए रहलें. जब ई भोजपुरी गीत के मोती बीए फिल्मिस्तान स्टूडियो के संचालक के सुनवलें त उ अपना अगिला फ़िल्म में एकरा के रिकॉर्ड करे के ऑफर देहलें. संजोग से किशोर साहू 'नदिया के पार' बनावत रहलें जे में अइसने भोजपुरी पृष्ठभूमि के गीत चाहत रहे. ई सब गीत फ़िल्म में आइल आ दिलीप कुमार अउरी कामिनी कौशल के जोड़ी पर खूब जमल. भोजपुरी क्षेत्र में त ई सब गाना अउरी ई फ़िल्म एतना प्रसिद्ध भइल कि उहाँ के लोगन में ई महत्वाकांक्षा हिलोर लेबे लागल कि भोजपुरियो में सिनेमा बनित त केतना बढ़िया होइत. एकर एगो साक्ष्य इहो बा कि भोजपुरी के पहिला फ़िल्म बनावे वाला नाजिर हुसैन अपना संस्मरण में जिक्र कइले बाड़ें कि उ जब गाँवे जास त उनका से लोग पूछे कि "भाई भोजपुरी में कब फिलिम बनी हो? तूहीं कुछु करतs." ई बात नाजिर साहब के बड़ा उद्वेलित करे.\nएकरा बाद के कई गो हिन्दी फिल्मन में दिलीप कुमार आ अन्य हीरो के संवाद में भोजपुरी के प्रमुखता रहल. दिलीप कुमार के ही साल 1961 में फिल्म आइल गंगा जमुना. फिल्म के सेटअप अवध क्षेत्र में रहे अउरी संवाद में भी अवधी के असर रहे. बाकिर भोजपुरी अउरी अवधी नजदीक के भाषा हवे एही से एह फिल्म के कई गो गाना भोजपुरी के शब्दन से लबरेज रहे. ई फिल्म बहुत सफल रहे अउरी ओ साल के अधिकतर अवॉर्ड जितलस. दिलीप कुमार के नृत्य से सजल गाना ‘नैन लड़ जइहें त मनवा में कसक होइबे करी’ अभियो खूब सुनल जाला. भोजपुरी गाना कुल के चलते दर्शके भी चाहें लागल रहलें कि भोजपुरी में फ़िल्म बने के चाहीं. एने नाजिर हुसैन तैयारी में लागले रहलें. संजोग से अगिले साल 1962 में पहिला भोजपुरी फिल्म के शूटिंग शुरू भइल आ 1963 में रिलीज भइल ‘गंगा मइया तोहे पियरी चढ़इबो’. ओकरा बाद त भोजपुरी फ़िल निर्माण के धारा फूट पड़ल.\nराज कपूर रहलें दिलीप कुमार के बचपन के दोस्त\nदिलीप कुमार के असली नाम मोहम्मद यूसुफ खान ह. उनके जनम 11 दिसंबर 1922 के ब्रिटिश भारत के पेशावर में भइल रहे. 12 भाई-बहिन में से एक दुलरुआ युसुफ खान के पिता फल के व्यापारी रहलें. बाद में देवलाली नाशिक में पूरा परिवार चल आइल. पेशावर में उनके पड़ोस में राज कपूर भी अपना परिवार के साथे रहत रहलें. दुनू जाना बचपने से दोस्त बन गइल लोग. बाद में दुनू जाना हिन्दी फिल्म इंडस्ट्री पर एक साथे राज भी कइल लोग. ओ लोग के एक साथे फिल्म 'अंदाज' आइल जवन सुपर डुपर हिट रहल. राज कपूर, दिलीप साहब के 'लाले दी जान' कहस. जब राज कपूर अपना अंतिम समय में मृत्यु शैय्या पर रहलें त दिलीप कुमार पाकिस्तान में आपन प्रोग्राम छोड़ के भागल-भागल हॉस्पिटल अइलें. उ अपना दोस्त के बीमारी से उठावे के बहुत कोशिश कइलें. उनके अपना साथे फेर पेशावर के गलियन में कबाब खाए खातिर जाए के कहलें, राज कपूर के होश में आके बतियावे खातिर कहलें. बहुत देर ले कोशिश कइला के बाद जब दिलीप कुमार के गला रुँधे लागल त उहो आशा छोड़ देहले. ओकर कुछ दिन बादे राज कपूर के मृत्यु हो गइल.\nआज जरूर दिलीप कुमार अपना बचपन के दोस्त से मिलिहें, काहें कि अब उहों उनके लगे चल गइलें.\nदिलीप कुमार के पहिला फिल्म 1944 में आइल, नाम रहे ‘ज्वार-भाटा’. बाकिर ई फिल्म ना चल पावल. एकर बाद उनके दू गो अउरी फिल्म आइल, उहो कुछ खास कमाल ना देखा पवलस. फेर 1947 में फिल्म आइल जुगनू. ई फिल्म आजादी के ओह साल में सबसे अधिक कमाई करे वाली फिल्म बनल अउरी एही से दिलीप कुमार के करियर के गाड़ी पटरी पर आइल. एह फिल्म में बाद में चलके मशहूर गायक बनल मोहम्मद रफी के अतिथि भूमिका भी रहे.\nओकरा अगिला साले 1948 में दिलीप साहब के पाँच गो फिल्म रिलीज भइली सन. जवना में नदिया के पार साल के सबसे ज्यादा कमाई करे वाला भारतीय फिल्म बनल. एकर कारण रहे, सुंदर पटकथा, कर्णप्रिय गीतन में भोजपुरिया माटी के छौंक. एकरा अगिला साले अंदाज फिल्म आइल आ एकरा बाद दिलीप कुमार के पूरा देश में चर्चा हो गइल. 1955 में आइल देवदास, 1957 के नया दौर आ 1958 में आइल मधुमती अइसन फिल्म रहे जवन दिलीप कुमार के ट्रेजेडी किंग बना देहलस आ भारतीय सिनेमा में यथार्थ अभिनय के प्रचलन शुरू हो गइल. ओकरा बाद कई साल से बनत-बंद होत फेर बनत फिल्म ‘मुग़ले आज़म’ 1960 में आखिर रिलीज भइल. फिल्म के निर्देशक के सपना कि ई फिल्म भव्यतम होखे, पूरा हो गइल. ई फिल्म इतना ज्यादा सफल भइल कि भारतीय सिनेमा के एगो माइलस्टोन फिल्म बन गइल आ अगिला 11 साल तक एकर कलेक्शन के रिकॉर्ड केहू ना तूर पावल. एह में मुख्य किरदार सलीम के भूमिका में दिलीप कुमार दर्शक से लेके आलोचक तक के मन मोह लेहलें.\nआगे आवे साल में दिलीप कुमार एक से बढ़ के एक फिलिम देहलें अउरी लगभग 65 गो से ऊपर फिलिम में काम कइलें. आज भी उनका नामे सबसे ढेर फिल्मफेयर पुरस्कार जितला के रिकॉर्ड बा. दिलीप कुमार अभिनेत्री सायरा बानो से बियाह कइलें. दुनु जाना अपना प्रोडक्शन में एगो भोजपुरी फ़िल्म भी बनावल लोग, नाम रहे 'अब त बन जा सजनवा हमार'. एह फ़िल्म में रविकिशन हीरो रहलें. दिलीप कुमार लगभग 12 गो भाषा के जानकर रहलें. उ भोजपुरी भी धारा-प्रवाह बोलस. ई बात बड़ा कम लोग के पता होई.\nदिलीप कुमार भारत के लाखों युवा के प्रेरणा स्रोत हवें. आज भले उ ई माया के दुनिया छोड़ के सुरलोक चल गइल बाड़ें बाकिर हमनी सभ के स्मृति में हरदम असहीं जियत रहिहें आ आपन संवाद से मोहित करत रहिहें कि “कौन कम्बख्त है जो बरदाश्त करने के लिए पीता है, मैं तो पीता हूं की बस सांस ले सकूँ”\n( लेखक मनोज भावुक भोजपुरी साहित्य व सिनेमा के जानकार हैं. यह उनके निजी विचार हैं.)\nBhojpuri Bhojpuri News dilip kumar death


विराज भट्ट आ मोनालिसा पहिला बेर एकसाथ – Anjoria\nभोजपुरी सिनेमा के एक्शन स्टार विराज भट्ट आ हॉट गर्ल मोनालिसा के जोड़ी पहिला बेर ‘बारूद’ में विस्फोट करे जा रहल बा. आदिशक्ति इंटरटेनमेंट, सीता आर्टस प्रस्तुत आ कुमारी माई मूवीज के बैनर तले बनल ‘बारूद’ में विराज आ मोनालिसा पर एक से बढके एक गाना फिल्मावल गइल बा. फिल्म के निर्माता-निर्देशक रामाकांत प्रसाद हउवे जे भोजपुरिया परदा पर ‘दीवाना’, ‘दाग’, आ ‘दिलजले’ जइसन सुपर-डुपर हिट फिलिम दिहले बाड़े. बारूद फिल्म में एक्शन स्टार विराज भट्ट, हॉट गर्ल मोनालिसा, प्रिया शर्मा, मनीष चतुर्वेदी, निरज राज पौडेल, अयाज खान, विपीन सिंह, देव सिंह, वंदिनी मिश्रा, छोटू दादा, नन्हे पाण्डेय, हीरा लाल यादव, गोलू आ दीपक भाटिया के खास भूमिका बा, बकौल विराज भट्ट एह फिल्म में दर्शक उनुका के एक्शन का साथ-साथ रोमांटिको भूमिका में देख पइहे. विराज के पूरा उमेद बा कि ‘बारूद’ सफल रही.\nAbhishek Giri with Rinku Ghosh in Dhaniya Ke Thana


सिनेमा भोजपुरी में पहिला बेर लागल दस लाख के सेट | CinemaBhojpuri.in\n- Tagged: बिगुल\t- no comments\tसिनेमा भोजपुरी में मंहग सेट लगावे के परंपरा नइखे रहल. बाकिर पिछला दिने फिल्म ‘बिगुल’ खातिर पूरा दस लाख रुपिया लगा के एगो सेट लगावल गइल इलाहाबाद में. सेट एगो जेल के रहुवे.\nनमन इंटरप्राइजेज के बैनर तले बनत ‘बिगुल’ के कथा पटकथा खुद निर्देशक रविकांत लिखले बाड़ें जबकि संवाद मनोज पांडे आ रविकांत के लिखल बाॆ गीतकार रविकांत आ एस. कुमार, संगीतकार नजाकत सुजाद, डायरेक्टर ऑफ फोटोग्राफी रूपांग आचार्य, प्रोडक्शन डिजायनर संजय यादव, एडीटर गोपाल राधानी, नृत्य निर्देशक अशोक मयंक आ मारधाड़ निर्देशक हउवें हीरा यादव. ‘बिगुल’ के कलाकारन में हैदर काजमी, अक्षरा सिंह, जितेन्द्र यादव, श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा. (शशिकांत सिंह रंजन सिन्हा के रपट)\nमिलत जुलतफिलिम “बिगुल” के पहिला लुक जारी हो गइल (3)हैदर काजमी के शूटिंग घरी मधुमक्खियन के हमला से भगदड़ मचल (3)इंतज़ार करीं ‘बिगुल’ बाजे के (3)बॉलीवुड के बड़की तकनीकी टीमन के जमावड़ा लागल बा ‘बिगुल’ में (3)गहरात जात बा हैदर काजमी आ अक्षरा सिंह के ‘बिगुल’ क राज़ (3)To the official site of Related Posts via Taxonomies.\tLeaveaReply Cancel reply


रानी चटर्जी – पृष्ठ3– Anjoria\nरानी ला लकी रहल साल 2013\nभोजपुरी सिनेमा के रानी रानी चटर्जी ला साल 2013 बहुते सौभाग्यशाली रहल. एह साल रानी के सगरी फिलिम बॉक्स ऑफिस पर शानदार बिजनेस कइली स. एह साल रानी के पहिलका…\nनिर्देशक आनन्द डी गहतराज के फिल्म खेला नक्सली हत्या में मारल जाये वाला निर्दोष लोगन के कहानी बा जवना में मनोरंजन खातिर नाचो गाना शामिल बा. पिछला दिने एकर शूटिंग…\nसिल्वर स्क्रीन पर एक से बढ़ के एक हिट फिल्म देबे वाला भोजपुरिया सुपर स्टार विनय आनन्द के लीक से हट के बनत फिल्म के नाम बा साँवरिया आई लव…\nरानी चटर्जी एह मामिला में खुशनसीब बाड़ी कि भोजपुरी सिनेमा में उनुका हमेशा चैलेंजिगे रोल मिलल. पर साल जीतेश दूबे के मुन्नीबाई नौटंकीवाली उनुका के नम्बर वन का कुर्सी पर…\nभोजपुरी फिल्म साँवरिया आई लव यू का बनारस में हो रहल शूटिंग का दौरान चर्चित अदाकारा रानी चटर्जी घवाहिल हो गइली. सीन का अनुसार बाल्टी में भरल रंग फेंके का…


’प्यार मोहब्बत ज़िन्दाबाद’ के ऑडियो रिलीज़ भइल – Anjoria\nबाबा बैद्यनाथ फिल्म के भोजपुरी फिलिम ’प्यार मोहब्बत ज़िन्दाबाद’ की ऑडियो सी डी बाजार में आ गइल बा आ एकर भरपूर डिमांड देखे के मिलत बा. एह फिलिम से विनय बिहारी पहिला बेर निर्देशन शुरू कइले बाड़न. फिलिम के आदिशक्ति एंटरटेनमेंट(दुर्गा प्रसाद) परोसत बिया.\nनिर्माता-निर्देशक-गीतकार-संगीतकार-लेखक विनय बिहारी, छायांकन प्रंमोद पांडे, नृत्यगुरू कानू मुखर्जी, फाईटमास्टर दिलीप यादव.\nमुख्य कलाकार, पवन सिंह, पाखी हेगड़े, शाहिद सम्स, अंजना सिंह, सुसील सिंह, आनंद मोहन, अविनाश शाही, विनय बिहारी, आनंद सिंह, सीमा सिंह, राजन यादव वगैरह.


जब एगो भोजपुरी अनुवादक राखल गईल | जोगीरा\nHome भोजपुरी साहित्य भोजपुरी कथा-कहानी जब एगो भोजपुरी अनुवादक राखल गईल\nजब एगो भोजपुरी अनुवादक राखल गईल\nह त इ साँचो में भईल, ह्रदय रोग के एगो नामी गिरामी डॉक्टर साहेब रिटायर्ड भईला के बाद बेतिया में आपन क्लिनिकल खोलले, डॉक्टर साहेब के पूरा जिनगी सरकारी नोकरी में भर देश घुमत में बीतल रहे, बेटा बेटी दिल्ली में पढ़ल लो आ डॉक्टरीये के पेशा में आईल लोग, उनकर एक्के गो बेटा रहे उनकर शादिओ अपने पसन् से दिल्ली के एगो पंजाबी परिवार में भईल, उहो एगो डॉक्टर रहली।\nडॉक्टर साहेब के क्लिनिक बेतिया के खुब चले लागल. डॉ साहेब अपना बेटा-पतोह क साथे बेतिया चलि गइले, क्लिनिक में होत भोर से मरीज के लाइन लाग जाए क्लिनिक में तीनु जाने यानी बापे बेटा आ पतोह मरीज के देखे लागे लोग.\nअब असली समस्या दिल्ली के उनकर डॉक्टरिन पतोह में झेले के पड़त रहे – रउरा देखि रोज रोज का होत रहे क्लिनिक में गाँव गवइ से के शहर बाज़ार के मरीज आवे लो . डॉक्टरिन साहेब जब मरीज से पुछस – क्या परेशानी हैं ? क्या तकलीफ हैं ?\nबस मरीज के बात सुन लीन्ही – का कहीं ऐ डॉक्टर साहेब – हईये होखे ला , सुनी\nपेट ओवडेडत बा, छाती पर ट्रेन चलत बा इ डॉ साहेब, कपार बथत बा, गोड गिन्गिनात बा कबो कबो हाथ झिन्झिनात बा, मुंह माहुर हो गईल बा, मिआज उखडल रहत बा।\nएगो मरीज कहलस – थूक तीत लागत बा ऐ डॉक्टर साहेब , देह गतर गतर फाटत बा,\nदुसर मरीज कहलस – गवे गवे टिसत बा, तरास लागले रहत बा, झाडा उतरते नईखे आ मन करत बा की दिन भर पैखने में बैठल रही\nचौथा मरीज से डॉक्टर साहेब पुछली – आपको क्या हुआ है ?\nचौथा मरीज अउर हार्ड रहे – उ कहत बा- डॉ साहेब पानिये झारा होखत बा, तिल्ले तिल्ले झारा लागले रहत बा, कमजोरी के चलते चलत बानी हेने त जात बानी होन्ने. देह बरफ भईल बा, खाली पल्ला लागत बा, मुड़ी पर बुझात बा की गरम तावा रखल होखे, कपार त चूल्हा लेखा तवल रहत बा, बरमंड दरद से फाट जाई – अइसन बुझात बा।\nआपको क्या हुआ है डॉक्टर साहेब पांचवा मरीज से पुछली – हमरा! मत पूछी ऐ डाकटरीन साहेब, हमरा नइहे कुछु भईल, हई! हमार इया हई. इनका देखे के बा – भोरे भोरे इनका आंखी के सोझा चकमक भईल ह, उहे गिर गइली ह, मुंह से गजर्रा फेंक देली ह, तब से उनकर धुकधुकी चलत बा. जमीन पर गिरला से इनकार भोभनास फाट गईल बा आ भुभुन से खून रिसत बा, ओह बेरा त इनकर मुंह गेना नियर फुल गईल रहे, बाकिर अभी ओहर गईल।\nडॉक्टर साहेब लगे जब छठा मरीज आईल – ओकरो सुन लिहिन का कहलस –\nडॉक्टर साहेब – दरद से हालत ख़राब बा, कबो उपर मुन्हे होखत बा कबो निचे कारी, गएस बनता बा, गएस से पेट तमुरा लेखा फुल जाता, गएस कबो पेट में त कबो पीठ में त कबो छाती से होखत मुड़ी में ढुक जात बा . बिछ्वने ध लेले बानी, कबो कबो कए होखत बा.\nसातवां मरीज के बेमारी सुन के डॉक्टर साहेब के खुदे बडमंड फाटे लागल – मरीज बतवलस – ए डॉक्टर साहेब, हमरा रात भर खोंखी होत रहत बा, खोखला के चलते निन भागी गइल बा, आंख के पपनी टाइट हो गईल बा ना हिलत बा ना डोलत बा, आंख भीरी चौबीसों घंटा अन्हारिये रहत बा, कुछो लउक्त नइखे, टोइया टोइया के चले के पडत बा, हफनियो एही में पेसले बा. गोड हगुवात रहत बा, मन करत बा हगुवावते रही, अब राउरे कोनो इलाज कारिं।\nडॉक्टर साहेब मरीज के बात समझ ना आवते ना रहे, मरीज के बात सुन उ खुदे मरीज होखे लागल रही, फेर निर्णय भइल की एगो अनुवादक राखल जाव. आ एगो भोजपुरी के अनुवादक रखल गईल जे भोजपुरी में मरीज के बात डॉक्टर साहेब के इंग्लिश में सुनावे।\n(सच्ची घंटना पर आधारित) –संतोष पटेल\nपिछला लेखभोजपुरी फिल्म ‘गवाही हम देब’ का पोस्ट प्रोडक्शन जोरों पर\nछोटा सा भाग, अंश\nसंतोष पटेल जी के लिखल भोजपुरी कहानी कांच कोइन


छात्र संघ – टटका खबर\nबलिया के चार गो काॅलेजन में छात्रसंघ चुनाव के परचा दाखिला आज\nआजु शुक का दिने बलिया के टीडी काॅलेज, कुंवर सिंह काॅलेज, सतीश चन्द्र काॅलेज, अउर मथुरा काॅलेज के छात्रसंघ चुनाव खातिर परचा दाखिला के काम होखत बा. बजरंग काॅलेज में 21 तारीख के परचा दाखिला होखी. आज भराइल परचन के काल्हु जाँच होखी आ परसो ले नामवापसी के समयसीमा बा. एकरा बाद जरुरी भइल त\nमगध विश्वविद्यालय छात्र संघ पर विद्यार्थी परिषद के कब्जा\nअड़तीस साल बाद करावल चुनाव में मगध विश्वविद्यालय छात्र संघ के पाँचो प्रमुख पद पर अखिल भारतीय विद्यार्थी परिषद के उम्मीदवार जीत गइले. जदयू के छात्र संगठन के एको सीट ना मिलल. अध्यक्ष पद पर पीजी सेंटर के रामनन्दन कुमार, उपाध्यक्ष पद पर वाणिज्य महाविद्यालय के अमित कुमार, महासचिव पद पर एसएनएस कॉलेज के कुमार\nछात्र संघ चुनावन में पाटी से अलगा पउवा रखीहें छात्र संगठन\nपटना वि॰वि॰ छात्र संघ के चुनाव में राजनीतिक दल से अलगा रुख रखले बाड़े सगरी छात्र संगठन. विद्यार्थी परिषद जवन अपना के भाजपा के संगठन मनबे ना करे आ जदयू, कांग्रेस, राजद, लोजपा सगरी पार्टियन के छात्र संगठन अकेले चुनाव लड़े के तइयारी में बाड़ें. सबकर दावा बा कि ऊ खुद अतना मजबूत बाड़ें कि


निरहुआ : जेकरा के हर निर्माता अपना फिल्म में राखल चाहे – Anjoria\nMay 29, 2010 निरहुआ, भोजपुरी फिल्म\nभोजसिनेमा के किंग जुबली स्टार दिनेश लाल यादव निरहुआ के सिक्का आजुकाल्हु पूरा शबाब पर बा, फिल्म में निरहुआ मतलब बाक्स आफिस पर सफलता. दर्शकन के चहेता निरहुआ,सगरी निर्माता के चाहत बन गइल बाड़न. जेही फिल्म बनावल चाहत बा उहे चाहत बा कि ओकरा फिल्म के नायक निरहुआ रहस.\nअगर रउरा निरहुआ के फिल्मन पर नजर दउड़ाईं त देखब कि एक बेर जे निरहुआ का साथे फिल्म बनावल ऊ बेर बेर निरहुआ के दोहरावत रहल अपना फिल्मन में. अब चाहे ऊ हो गइल बा प्यार ओढ़निया वाली से फेम के आलोक कुमार होखस भा लागल रह ए राजाजी के रामाकान्त प्रसाद. साउथ के निर्माता बी ओबुल सुब्बारेड्डी होखस भा मशहूर निर्माता अभय सिन्हा. आलोक कुमार निरहुआ के लेके फेर निरहुआ चलल ससुराल आ हो गइनी दिवाना तोहरा प्यार में बनवलन आ दुनु ब्लाकबस्टर रहल. अबही आलोक कुमार निरहुआ का साथ गंगा जमुना सरस्वती बना रहल बाड़न. रामाकान्त प्रसाद पहिला फिल्म का बाद फेर निरहुआ का साथही फिल्म बनवलन चाहे ऊ साल २००९ के दिवाना होखे भा २०१० के दाग. आगहू ऊ निरहुआ का साथे फिल्म बनावे के बात करेलें. अभय सिन्हा निरहुआ का साथ पहिलका फिल्म बनवला का बाद हम बाहुबली, परिवार आ आज के करण अर्जुन बनवलें आ अबही उनकर रणभूमि फ्लोर पर बा. मूवी मुगल का नाम से मशहूर साउथ के डी रामानायडू निरहुआ का साथ शिवा बनवलें आ अब टाइगर बनावत बाड़न.\nआजु हर निर्माता निरहुआ के पसन्द कर रहल बा त ओकरा पीछे निरहुआ के संपुर्ण व्यक्तित्व आ काम के प्रति उनकर समर्पण बा.


भोजपुरी अभिनेत्री आत्महत्या प्रकरण में क्राइम रिपोर्टर के खिलाफ FIR दर्ज, देखें आखिरी वीडियो | No. 1 Indian Media News Portal\nPosted on August 8, 2020 August 8, 2020 by शशिकांत सिंह\nपैसे की तंगी की शिकार थीं अभिनेत्री, स्कूटी लेकर पत्रकार गया तो लौटाने का नाम नहीं लिया\nआरोपी पत्रकार मनीष झा\nआखिरी एफबी पोस्ट\nमुंबई के वरिष्ठ पत्रकार और आरटीआई कार्यकर्ता शशिकांत सिंह की रिपोर्ट. संपर्क- 9322411335


भोजपुरी पट्टी से आठ गो खबर. 20 मार्च 2018, मंगल – टटका खबर\nट्रक आ ट्रैक्टर के टक्कर में एक आदमी के मौत\nमोतिहारी 20 मार्च (वार्ता) पूर्वी चम्पारण जिला के पिपरा इलाका में राष्ट्रीय उच्च पथ संख्या 28 पर दामोदरपुर गांव का लगे सोमार देरराति ऊँख लदले एगो ट्रक आ ट्रैक्टर का बीच सीध टक्कर हो गइल. एह हादसा में ट्रैक्टर पर सवार एगो आदमी के ओहिजे मौत हो गइल आ एगो अउर आदमी बहुते घवाहिल हो गइल. घवाहिल के मोतिहारी सदर अस्पताल में भर्ती करावल गइल बा. पुलिस लाश कब्जा में ले के पोस्टमार्टम ला भेज दिहलसि. बाकिर ओकर पहचान नइखे भइल.\nघर में घुसके एक आदमी के खून\nमिर्जापुर,20 मार्च (वार्ता) मिर्जापुर के बिध्याचल इलाका के महडौरा गांव में अपना घर में सूतव 40 बरीस उमिर के रणजीत के कुछ बदमाश सोमार राति घर में घुस के ओकर जान ले लिहलें आ फरार हो गइले. लोग के कहना बा कि रणजीत के केहु से रंजिश ना रहुवे.\nवाहन से कचरा के एगो औरत के मौत\nमऊ, 20 मार्च (वार्ता). मऊ शहर कोतवाली इलाका के सरायलनसी इलाका के अछार गांव के प्रमिला (40) के काल्हु कवनो वाहन से कचरइला से मौत हो गइल. ऊ एगो प्राइवेट हॉस्पिटल में दाई के काम करत रही आ काम से लवटि के घरे आवत रहुवी जब ई हादसा हो गइल.\nतीन गो वाहन चोरन से एक दर्जन मोटरसाइकिल बरामद\nसिद्धार्थ नगर, 20 मार्च (वार्ता) सिद्धार्थनगर के डुमरियागंज इलाका का हल्लौर कस्बा से पुलिस तीन गो वाहन चोरन के गिरफ्तार कर लहिलसि. ओहनी का लगे से एक दर्जन चोरावल मोटरसाइकिल बरामद भइल बा. पुलिस बतावत बिया कि अकबर अली, अब्दुल्लाह, अउर शकील चौधरी नाम के एह चोरन का लगे से दू गो चोरावल मोटरसाइकिल मिलला का बाद गिरफ्तार क लीहल गइल. बाद में अकबर अली का निशानदेही पर डुमरियागंज में ओकरा गैराज से अउरी दस गो चोरावल मोटरसाइकिल बरामद कइल गइल. एहनी के कहना बा कि चोरावल वाहन के नेपाल ले जा बेच देत रहले सँ.\nसम्पत्ति का झगड़ा दू भाईयन के हत्या, महतारीओ घवाहिल\nइलाहाबाद,19 मार्च (वार्ता) इलाहाबाद के नवाबगंज इलाका में सोमार के दिने कुछ लोग सम्पत्ति का झगड़ा में पसियापुर गांव के सगा भाईयन – अनिल कुमार (21) आ सुनील कुमार (18) – के जान ले लिहलें आ ओह लोग के महतारिओ के घवाहिल क दिहलें. महतारी सुशीला देवी जिन्दा बाड़ी बाकिर उनुकर इलाज अस्पताल में हो रहल बा. बजावल जात बा कि एह भाईयन के अपना मामा अशर्फी लाल से सम्पति विवाद रहुवे.\nएके परिवार के तीन लोग के हत्या\nइलाहाबाद, 19 मार्च (वार्ता) इलाहाबाद के करैली इलाका के जी टी बी नगर में रहे वाला मोहम्मद यूनुस (65),उनुकर बेटी रेशमा (30) आ नातिन आईना (5) के धारदार हथियार से गला काट के हत्या कर दीहल गइल. एह मामिला में पुलिस यूनुस के दामाद उस्मान के हिरासत में ले के पुछताछ करत बिया.\nनदी में डूब के नवही मरल\nसोनभद्र, 19 मार्च (वार्ता). सोनभद्र के चोपन इलाका के मलहिया टोला के रहे वाला 25 बरीस के राजू नवराति के पहिला दिने के व्रत रखले रहुवे आ पूजा का पहिले नदी में नहाए गइल त फेरु लवटल ना. बाद में खोज तलाश कइला पर ओकर लाश सोन नदी में पत्थरन का बीच फंसल मिलल. पुलिस के लागत बा कि नहाए घरी कवनो पत्थर से ओकरा चोट लागल आ ऊ बेहोश हो के पानी में डूब गइल होखी आ एही से ओकर मौत हो गइल होखी.\nपांच गो गाँजा तस्कर गिरफ्तार\nबस्ती 19 मार्च, (वार्ता) बस्ती के हर्रैया इलाका से पुलिस पांच गो तस्करन के गिरफ्तार क के ओकना लगे से 62 किलो से अधिका गांजा बरामद कइलसि. ई गाँजा तस्करी क के नेपाल से ले आवल गइल रहुवे. पाँचो तस्कर फैजाबाद के गोसाईंगंज के रहे वाला रवि गुप्ता, दुर्गेश सोनकर, झम्मन सोनकर, विनोद कुमार उर्फ लटकानू, अउर प्रेम प्रकाश हउवे.\nTags: इलाहाबाद, करैली, चम्पारण, चोपन, बस्ती, मऊ, मिर्जापुर, मौतिहारी, सिद्धार्थ नगर, सोनभद्र\n29 मई, मंगल के भोजपुरी पट्टी से 11 गो खबर\nभोजपुरी पट्टी से 10 गो खबर,6मई 2018, अतवार


लस्टमानंद के पुलिस विमर्श | Anjoria's Weblog\nलस्टमानंद के पुलिस विमर्श\nPosted on अप्रैल 4, 2012 by Anjoria\nरामचेला बाबा लस्टमानंद से सवचले, हो बाबा आज कल पुलिस सुधार पर बड़ा चर्चा बा. कभी सुनले रहनी कि सिपाही के मुरइठा देखि के बड़े बड़े लोगन के पैंट खराब हो जात रहे. आजुओ काल पुलिस के बारे में लोग के अच्छा विचार नइखे. बाबा तहार का विचार बा पुलिस कं बारे में?\nबाबा सुर्ती थूकि के कहले, हो रामचेला तूं त अइसन पूछऽ तारऽ कि बुझाता कि कवनो चैनलीय पत्रकार हउअ. बाकी ई जान ल कि प्रात: स्मरणीय आ दुपहरिया के विस्मरणीय आ सांझ के असहनीय पुलिस के सबसे बड़हन खूबी ह कि ऊ सबके एके आंखि से देखे ले चाहे ऊ गुंडा होखो चाहे घोटालाबाज. चाहे ऊ शरीफ होखो चाहे मजदूर. जवन भ्रष्टाचार के ले के आतना हाला बा ऊ ई पुलिस के पवित्र संस्कृति हऽ. ई लोग गाली दिहला में आ गोली चलवले में माहिर ना होला लोग बलुक आउरो कई गो कला बा जेकर महारत ई लोग में रहेला. ई लोग टेबुल के नीचे आ परदा के पीछे के इसारा के खूब बूझेला. एकदम साफ डीलिंग होला ई लोग के. या तऽ लाठी के भासा बूझेला लोग ना त पईसा के भासा. जेकरा हमनी का अपराध कहेनी सन ओकरा के ई लोग उद्योग बूझेला आ ऊ लोग बसे खातिर अवसर आ जगहि दिवावे ला. एगो पुलिस अधिकारी बतवले कि समाज जेकरा से मुंह मोड़ ले ला ओकरा हमनी का जीए के मौका देनी सन. ई केतना आदर्श समाज सेवा ह कि जेकरा के अपराधी कहि के समाज अलग क देला ओकरा के पुलिस सहारा देले. अब ओकर गलत मतलब लगा ल त केहु का करो.\nअब सड़क पर ट्राफिक पुलिस के ओर से लिखल लउके ला कि ‘वी केयर फार यू’ , माने हम रउरा सब के खेयाल राखी ले. अब अगर केहु गाड़ी चलावे वाला ऐने ओने ताको आ केहु के लाग जाउ, चाहे रउरा कवनो कारण से सिगनल ना मानीं त धराहीं के बा, लेकिन ऊ मामला के रफा दफा करे के खातिर ऊ जवन फीस ले ला ऊ ओकर सेवा भावना आ समाज से पक्का निष्ठा के उदाहरण ह. अब रउरा कवनो ट्राफिक के नियम भंग कइनी त फाइन होई. अब ऊ डांड़ देवे जब ट्रेजरी में जायेब चाहे थाना में जायेब त टाइम बरबाद होई. राउर काम हरजा होई आ मन में तनाव बढ़ि. एके हाली ई सबसे छुटकारा मिल जाई. केतना मौलिक चिंतन बा. अब ई चिंतन के बड़ाई करे बजाय लोग एकर बुराई करे ला. पुलिस वाल भाई लोग गांधी जी के परम भगत होला. हमेसा पाकिट में गांधी छाप कड़क नोट राखेला आ जादे से जादे उनकर फोटो वाला नोट लेवे के चक्कर में रहेला लोग. भारतीय पुलिस दुनिया के सबसे तेज पुलिस ह. एक हाली एगो अमरीकी पुलिस के अफसर आ एगो ब्रिटिश पुलिस के अफसर के संगे एगो भारतीय पुलिस के अफसर बइठल रहे. बात चलल कि के केतना देर में कवनो अपराध के सुराग खोज ले ला. अमरीकी पुलिस वाला अफसर कहलस कि हमनी का त चोबीस घंटा में पता लगा लेनी सन. ब्रिटिश कहलस कि हमनी का 12 घंटा में कर लेनी सँ. ई सुन के भारतीय पुलिस वाला ठठा के हंसलस आ कहलस कि हमनी का त अपराध होखला से 12 घंटा पहिले से जाने नी सन कि कहां ऊ होई आ मामला में केकरा के सजा दिहल जाई. एगो सर्वे में आइल रहे कि हमार भारत के पुलिस भ्रष्टाचार के मामला में दुनिया में चौथा नम्बर पर बा. अब ई हम देशवासी लोग के कर्त्तव्य हऽ कि एकरा एक नम्बर पर ले आईं सँ ना त बेचारी पुलिस के नाक कटा जाई.


'घायल शेर' के ए सर्टिफिकेट दिहलसि सेंसर बोर्ड – Anjoria\nसाउण्ड स्टेशन प्रस्तुति आ राम यादव निर्मित भोजपुरी फिल्म ‘घायल शेर’ के सेंसर बोर्ड ‘A’ सर्टीफिकेट दिहले बावे. काहे कि फिल्म के अधिकतर सीन में बेहिसाब मार-काट आ खून-खराबा देखावल गइल बा. निर्माता के कहना बा कि बोर्ड कवनो सीन कटले नइखे आ एब एह फिलिम के जल्दिए रिलीज कर दिहल जाई.


कवनो कलाकार के हम आपन प्रतियोगी ना मानीं – समीर खान – Anjoria\n‘चढता सूरज धीरे-धीरे’ अउर ‘दरवाजा खुला रखना’ नाँव के वीडियो अलबम से सचहू समीर खान ला फिलिम के दरवाजा खुल गइल आ ओहमें घुसते ऊ तेज दउड़ लगा दिहलन. फिल्मी सफलता के शिखर छूए ला लगातार कोशिश में लागल समीर खान पीछे मुड़के ना देखे के किरिया खा लिहलन आ अपना कठिन डगर के आसान बना लिहलन. स्कूलिए जीवन से अपना गवनई से सभका के दीवाना बना चुकल समीर खान अभिनयो के अपना जीवन के हिस्सा बनावत थियेटरों ओर रूख कइलन आ देखते देखत दर्जनों अलबमन का साथही कईगो बड़की भोजपुरी फिलिमनो के निर्देशक रहल आनंद डी़ गहतराज के निर्देशन में प्रेम त्रिकोण का आधार पर बनल फिलिम ‘साथिया साथ निभाना’ के शूटिंग पूरा कर लिहलें. एह फिलिम में मुख्य अदाकारा मोनालिसा आ अंजना सिंह बाड़ी.\nसमीर खान के अगो अउर फिलिम ‘ख्वाजा मेरे ख्वाजा’ रिलीज ला तइयार हो चुकल बा.\nसंगीत चैनलन पर समीर के सुरीली आवाज में गावल गीत आ अभिनय के मजा दर्शक उठावत बाड़ें, सुंदर मुखड़ा, सुरीला आवाज, ऑंखिन में तैरत सपना, गठीला बदन आ लाजवाब व्यक्तित्व के धनी समीर खान के अगिला फिलिम के दर्शकन के बेसब्री से इंतज़ार बा. अपना अभिनय में चार चांद लगावे के भरपूर कोशिश करे वाला समीर कवनो कलाकार के प्रतियोगी ना मानसु बाकिर अपने अभिनय से प्रतियोगिता कइलो ना छोड़सु.\nवीनस ककंपनी से अनेके कैसेट बाजार में उतार चुकल समीर के अभिनय आ गवनई से सजल दर्जन भर फिलिम आवे वाली बाड़ी सँ. वीनस पर रिलीज इनका कैसेटन में लेटेस्ट हिंदी अलबम ‘चांद सा चेहरा’ बा त तो भोजपुरी में ‘फलटू फटाक लागेलू’. आवेवाली फिलिमन में ‘क्यों अधिकार मिटाया’, ‘सपनों का ताजमहल’, ‘कौन रोकेला हमरा के’, ‘ख्वाजा मेरे ख्वाजा’, ‘साथिया साथ निभाना’ आ अपनी ‘धरती अपना खून’ खास बाड़ी सँ.


anil kumar gupta's Page - JaiBhojpuri.com\nMalegopalganj biharIndia Like0members like this\nBlog PostsDiscussionsEventsGroupsPhotosPhoto AlbumsVideos anil kumar gupta's Likes anil kumar gupta's Page\nशशि कुमार सिंह (SHASHI) leftacomment for anil kumar gupta"प्रणाम आ जय भोजपुरी\n"Oct 15, 2012ASHOK KUMAR DEV leftacomment for anil kumar gupta"Anil Ji Namaskar - Jai Bhojpuri, Gopalganj me kaha se.......Pls. mention village name"Mar 23, 2012Rajeev Mishra "राजीव भोजपुरिया" leftacomment for anil kumar gupta"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी !\n"Mar 20, 2012जय भोजपुरी leftacomment for anil kumar gupta"प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला…"Mar 3, 2012anil kumar gupta liked shahid's profileFeb 29, 2012anil kumar gupta liked shahid's profileFeb 29, 2012anil kumar gupta is nowamember of JaiBhojpuri.comFeb 29, 2012 Welcome Them! RSS\nI LIKE BHOJPURI THIS IS MY CALC....\nBILONGS TO BIHAR\nAt 9:33am on October 15, 2012, शशि कुमार सिंह (SHASHI) said… प्रणाम आ जय भोजपुरी\nAt 9:29pm on March 23, 2012, ASHOK KUMAR DEV said… Anil Ji Namaskar - Jai Bhojpuri, Gopalganj me kaha se.......Pls. mention village name At 6:33pm on March 20, 2012, Rajeev Mishra "राजीव भोजपुरिया" said… प्रणाम भाई जी ,\nAt 4:12pm on March 3, 2012, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी No comments yet!


मोनालिसा के डबल धमाल – Anjoria\nमोनालिसा के डबल धमाल\nभोजपुरी सिनेमा के गरम लिट्टी कहाएवाली मोनालिसा भोजपुरी परदा पर डबल धमाल मचवले बाड़ी. एह ईद पर रिलीज भइल मोनालिसा के दुनू फिलिम ‘खून भरी माँग’ आ ‘दीवानगी हद से’ के बॉक्स ऑफिस पर जबरदस्त रिस्पॉन्स मिलल बा.\n‘खून भरी माँग’ फिलिम में मोनालिसा अपना पर भइल अनेत के बदला लेत लउकत बाड़ी त ‘दीवानगी हद से’ फिलिम में दहेज प्रथा जइसन सामाजिक अपराध के पर्दाफाश करत. ‘खून भरी माँग’ में मोनालिसा के नायक राज आ ‘दीवानगी हद से’ में राकेश मिश्रा बाड़न.\nअपना दुनू फिलिमन के मिलल सफलता से मोनालिसा गदगद बाड़ी.\nPrevious Post: पाखी बाजी मार ले गइली\nNext Post: 29 अगस्त से रिलीज होखी ‘एक लैला तीन छैला’


आपन तऽ कवनो स्टैंडर्ड ना दोसरा के ‘पुअर’ बतावत बाड़े | Anjoria's Weblog\nआपन तऽ कवनो स्टैंडर्ड ना दोसरा के ‘पुअर’ बतावत बाड़े\nरामचेला दुपहरिया में बाबा लस्टमानंद के दुअरा मुंह लटकवले अइले आ कहले, अमरीका के एगो कम्पनी बा ऊ तऽ हमनी के देश के कंगाल बता के कहि देता कि ओकर कवनो साख नइखे. ई खबर से भारत के रेटिंग घट गइल. बाबा लस्टमानंद कहले, हँ हो ई खबरिया तऽ हमहु पढ़ले बानी, लेकिन तूं तनी गलती बूझलऽ हऽ. ऊ हमनी के क्रेडिट रेटिंग घटवले बा. रामचेला कहले , बाबा हो, ओकरा नांवे में पुअर बा. माने गरीब. ऊ जे बा हमनी अइसन स्टैंडर्ड देश के साख के कम करऽ ता. ई अमरीकी असहीं होले सन. एकर माने बूझलऽ. लस्टमानंद ना में मूड़ी डोलवले. एकर माने होला कि बाबा लस्टमानंद के लगे माल मत्ता कम बा, कर्जा देवे वाला लोग हुंसियार रहो. अब कर्जा देबे वाला लोग तऽ पूरा चालू होला ऊ कर्जा ना रोकी लोग बस सूद बढ़ा दी लोग. अब जान लऽ ओकनी का हमरा से भेंट ना कइले सन ना तऽ बतवतीं कि जवन देश के आपन कवनो क्रेडिट ना होखे तऽ ऊ दोसरा देश के रेटिंग ना कर सकेला. इहो कहल जा सकेला कि जवन देश के आपन कवनो स्टैंडर्ड नइखे ऊ दोसरा के पुअर काहे कही. बाबा समझवले, भाई रामचेला ऊ अमरीका हऽ ओहिजा दूइयेगो कैटिगरी होला – जे स्टैंडर्ड नइखे ऊ पुअर बा. ई चूंकि इंडिया हऽ, एहले मामला बहुत कनफ्यूजिंग बा. अब जइसे मनरखन भाई वइसे तऽ पुअर हउवें बाकिर बेटा बड़का अफसर हो गइल आ प्रांत के मंत्री बेटी खातिर रिश्ता लेके अइले तऽ स्टैंडर्ड हो गइलें. अब अपना गांव के ननकिसोर पांड़े बाड़े. वइसे बड़का गिरहथ हउवें आ पइसो बा लेकिन एक एक पइसा दांते धरेले तऽ पुअर लउकेले. इहां स्टैंडर्ड अउर पुअर के फैसला एतना आसान नइखे.\nपर रामचेला कहां माने वाला रहले. बड़ा गंभीरता से कहले, क्रेडिट रेटिंग, जीडीपी, इनकम वगैरह के सबे आंकड़ा गलत हऽ. बाबा समझवले , चिंता मत करऽ. इंडिया में इनकम वगैरह के आंकड़ा असली ना होला. एक ऊ इनकम होला जे असली होला. एक ऊ इनकम होला , जे इनकम टैक्स अफसर के बतावल जाला. एक ऊ इनकम होला , जे लड़िकी क शादी के टाइम पर समधीजी के बतावल जाला. एक इनकम ऊ हऽ, जे बेटा के बियाह के टाइम पर समधीजी के बतावल जाला. एक ही जमीन के भाव पता कऽ लऽ, रजिस्ट्री के भाव सरकारी रही आ खरीद के भाव दोसर रही. बेटिहा आई तऽ बेटा खातिर दहेज मांगल जाई जे रेट कबहुओं ना मिली. आमदनी का बारे में सरकार आ मेहरारू से बेवकूफे आदमी सांच बतावेला. विश्वास करऽ अपना देस के ज्यादातर लोग बेवकूफ नइखे. भले मार्कण्डेय चाचा कहस कि 90 प्रतिशत इंडियंस बेवकूफ होला? ई जान लऽ कि हमनी का ओतने स्टैंडर्ड बानी सन, जेतना दू हफ्ता पहिले रहनी सन आउर ओतने पुअर बानी सन जेतना दू हफ्ता पहिले रहनी सन. भाई रामचेला ई सुन के चुपा गइले आ लगले सुर्ती बनावे.


2017 का सबसे हिट गाना पवन सिह Mp3 Mp3 [2.90 MB] | so Music a10\nIndex of 2017 का सबसे हिट गाना पवन सिह Mp3\nReviewed by Mitsuki on Wednesday August 12 2020 ★ 81 out of 97 based on 25 user ratings\nFree 2017 का सबसे हिट गाना पवन सिह Mp3 Download Mp3 ? Free Mp3 2017 का सबसे हिट गाना पवन सिह Mp3 ? Mp3 Downloader 2017 का सबसे हिट गाना पवन सिह Mp3 Free Download ? Mp3 Download 2017 का सबसे हिट गाना पवन सिह Mp3 Mobile ? Download Free 2017 का सबसे हिट गाना पवन सिह Mp3 Music Online ? Mp3 2017 का सबसे हिट गाना पवन सिह Mp3 Songs Free Download ? Mp3 Download 2017 का सबसे हिट गाना पवन सिह Mp3 Youtube.\n� Download Lagu Dufuni Nissa Sabyan\n#2017कासबसेहिटगानापवनसिहMp3 #2017कासबसेहिटगानापवनसिहMp3Mp3 #2017कासबसेहिटगानापवनसिहMp3Ringtone #2017कासबसेहिटगानापवनसिहMp3Video #2017कासबसेहिटगानापवनसिहMp3Mp4 #2017कासबसेहिटगानापवनसिहMp3Lyrics #2017कासबसेहिटगानापवनसिहMp3Chord #Mp3 #FreeMp3 #FreeMp3Download


मुन्ना बजरंगी मामिला में वाराणसी के एसएसपी तलब – टटका खबर\nइलाहाबाद उच्च न्यायालय माफिया डान आ बदनाम शूटर मुन्ना बजरंगी का खिलाफ दर्ज एगो अउर मुकदमा स्थानान्तरित करे का मामिला में एसएसपी वाराणसी आ आर्थिक अपराध शाखा के जांच अधिकारी के तलब कइले बिया.\nमुन्ना बजरंगी आ उनका सहयोगियन का खिलाफ वाराणसी के जयपुरा थाने में मौनी बाबा रामलीला कमेटी के मैनेजर क ओर से 30 अप्रैल 2013 के एफआईआर लिखावल गइल रहे. बाद में एसएसपी के रिपोर्ट पर एह मामिला के मले की जांच आर्थिक अपराध शाखा के सँउप दिहल गइल. अब याची जांच बदले के आदेश के चुनौती दिहले बावे. एह बात के सुनवाई 11 सितंबर के होखे वाला बा. (वार्ता)\nTags: मुन्ना बजरंगी, वाराणसी


(बियफे, 29 सितम्बर)\nराष्ट्रपति प्रतिभा पाटील आजु शुक के स्विटजरलैंड आ आस्ट्रिया के दौरा पर जइहें. उनुका साथे पचपन लोग के प्रतिनिधिमंडल जात बा जवना में संसदीय मामिलन के राज्य मंत्री राजीव शुक्ला, तीन गो सांसद आ सीनियर अधिकारी शामिल बाड़े.\nतमिलनाडु के कृष्णागिरि जिला के वचाती में साल 1992 में 18 गो जनजातीय मेहरारूवन का साथे बलात्कार आ मारपीट का मामिला में जिला अदालत ने पुलिस, वन आ राजस्व विभाग के सगरी 269 कर्मचारियन के दोषी बतावत जेल के सजा सुना दिहलसि.\nदिल्ली के जामिया मिलिया इस्लामिया चीन अउर अफगानिस्तान पर दू गो नया पाठ्यक्रम शुरू करे के फैसला कइले बिया.\nतेलंगाना राज्य खातिर हड़ताल 17वों दिने जारी रहल.\nउत्तरी कश्मीर के कुपवाड़ा जिला में चार दिन ले चलल मुठभेड़ बियफे के खतम हो गइल. एहमें पाँच गो आतंकवादियन के लाश मिलल बा. चार गो सुरक्षाकर्मी एह मुठभेड़ में शहीद हो गइले.\n2जी मामिला में अदालत में सीबीआई चिदम्बरम के क्लिन चिट दे दिहलसि.कहलसि कि ऊ हमेशा नीलामी का पक्ष में रहले.\nनौसेना खातिर बनावल जात बोइंग के टोही विमान के पहिला उड़ान काल्हु अमेरिका में करावल गइल. साल 2013 ले एह विमानन के आपूर्ति करे के बा.\nभोपाल के बीआरटीएस कॉरीडोर खातिर केन्द्र सरकार 121 करोड़ रुपिया मंजूर कर दिहलसि.\nदिल्ली में तेज रफ्तार से जात एगो कार बेकाबू हो के रेलवे पुल से नीचे गिर गइल आ ओकरा के चलावत एगो अठारह साल के लड़िका ओहिजे मर गइल.\n2जी मामला में सरकार अपना मंत्रियन के विवाद निपटा लिहलसि जब प्रणब मुखर्जी कह दिहले कि प्रधानमंत्री के नोट में भेजल विचार उनकर ना ह.\nअन्ना हजारे अब ट्विटर-फेसबुक के दुनिया में डेग राख दिहले जब ऊ अपना ब्लॉग के शुरुआत कइले आ फेसबुक आ ट्विटर से जुड़लन.\nजम्मू कश्मीर लिबरेशन फ्रंट (जेकेएलएफ) के अध्यक्ष मोहम्मद यासीन मलिक बियफे का दिने धमकी दिहले कि अगर अफजल गुरु के फांसी दिहल जात बा त घाटी में हिंसा के दौर फेर से शुरू हो जाई.\nआंध्र प्रदेश में एगो मंत्री बियफे का दिने अपना दू गो मंत्रिमंडलीय सहयोगियन पर भ्रष्टाचार के आरोप लगावत ओह लोग के शिकायत राज्यपाल से कइले बाड़न.\nशिरोमणि गुरुद्वारा प्रबंधक समिति के मानना बा कि गुरु ग्रंथ साहिब के अपमान करे वालन पर हत्या के मुकदमा चलावल जाव.\nभाजपा कर्नाटक के कोप्पल विधानसभा सीट जीत लिहलसि. कोप्पल से भाजपा उम्मीदवार कराडी के 57,000 से अधिका मत मिलल जबकि कांग्रेस के बासावराज हितनल के लगभग 45,000 वोट. जनता दल (सेक्युलर) के प्रदीप पाटिल के 19,000 वोटो मिलल.\nभूकम्प से बरबाद भइल सिक्किम के 1000 करोड़ रुपिया के अनुदान के घोषणा काल्हु प्रधानमंत्री मनमोहन सिंह अपना दौरा का बाद कइले.\nजमीन हड़पला से रोकल गइला से नाराज दू गो प्रापर्टी डीलर दिल्ली पुलिस के एगो कांस्टेबल के घर में घुसके ओकरा के गोली मारके हत्या कर दिहले.\nभाजपा अध्यक्ष नितिन गडकरी बियफे का दिने साफ कर दिहले कि आडवाणी प्रधानमंत्री बने का दौड़ में शामिल नइखन आ उनुकर रथयात्रा सुशासन आ स्वच्छ राजनीति खातिर चेतना जगावे ला होखी. एह रथयात्रा के संघ से पूरा समर्थन मिलल बा. रथ यात्रा के शुरुइत नीतीश कुमार सिताबदियारा से शुरु करवइहन. देश के अठारह गो राज्य से ई यात्रा गुजरी.\nशिवसेना प्रमुख बाल ठाकरे भठियरपन का मुद्दा पर प्रधानमंत्री मनमोहन सिंह से तुरते इस्तीफा देके लोकसभा भंग करे के सिफारिश करे के कहले बाड़े.\nमुम्बई में रेलवे स्टेशनन पर नया सुरक्षा प्रणाली लगावल जाई.\nपाकिस्तान के प्रधानमंत्री गिलानी के कहना बा कि पाकिस्तान के हक्कानी नेटवर्क पर कार्रवाई करे खातिर दबावल ना जा सके.\nतिब्बत में दमन खत्म होखे : कहलसि एमनेस्टी इंटरनेशनल.\nकिफायती विमानन कम्पनी गो-एयर आठ अक्टूबर से कोलकाता, पोर्ट ब्लेयर अउरी रांची खातिर उड़ान सेवा शुरू करी.\nभारत आ पाकिस्तान के बैंक एक दोसरा देश में आपन शाखा खोलीहें. एकरा खातिर समझोता हो गइल बा.\nनिर्यातकन के दीवाली से पहिले कुछ प्रोत्साहन के घोषणा होखे के सकेत केंद्रीय वाणिज्य आ उद्योग मंत्री आनंद शर्मा बियफे का दिने दिहले.\nहिमाचल प्रदेश में निजी बिल्डर अब फ्लैट बनाके बेचे के धंधा ना कर पइहें. सगरी अधिकार अब हिमाचल प्रदेश आवासीय आ शहरी विकास प्राधिकरण के दे दिहल गइल बा.\nबियफे का दिने शुरुआती दबाव का बावजूद सेंसेक्स 252.05 अंक के तेजी का साथे बंद भइल.\nमहिंद्रा एंड महिन्द्रा आपन महँगा श्रेणी के एक्सयूवी 500 बाजार में उतरले बिया जवना के दिल्ली में दाम 10.8 लाख से 12.88 लाख रुपिया का बीच पड़ी.\nकेंद्रीय दूरसंचार मंत्री रहल दयानिधि मारन का खिलाफ केस दर्ज होखे के अनेसा देखत दयानिधि मारन के बड़ भाई कलानिधि मारन के कम्पनी सन टीवी के शेयर में भारी गिरावट आइल बा.\nएह साल अपना देश में शुरू के9महीना में 1.58 लाख टैबलेट (कम्प्यूटर आ इंटरनेट के सुविधा वाला मोबाइल उपकरण)बिकाइल बा.\nबिपाशा बसु अपना शादी का बारे में अटकल नकार दिहले बाड़ी. कहले बारी कि अबहीं शादी करे के कवनो इरादा नइखे.\nचार्ल्स शोभराज के मेहरारू नेपाल के निहिता विश्वास के ‘बिग बॉस 5’ में शामिल कइल गइल बा.\nकोलकाता के फुटबॉल क्लब मोहन बागान के कहना बा कि ऊ अपना कोच स्टीफेन डैविड डर्बी के बदले के नइखे सोचत.\nचैम्पियंस लीग मैच में बियफे का रात एम.चिन्नास्वामी स्टेडियम में ग्रुप-बी मुकाबला में कोलकाता नाइट राइडर्स टीम ने रॉयल चैलेंजर्स बैंगलोर के नौ विकेट से हरा के आपन पहिला जीत दर्ज कइलसि. एकरा पहिले के दुनु मैच ऊ हार गइल रहे.\nस्ट्राइकर सबा अंजुम के आस्ट्रेलिया दौरे पर जाये वाला भारतीय महिला हॉकी टीम के कप्तान बनावल गइल बा.\nऑफ स्पिनर हरभजन सिंह के इंग्लैंड के साथे होखे जा रहल पांच मैचन के श्रृंखला के शुरुआती दू गो मैच में 15 सदस्यीय भारतीय क्रिकेट टीम में नइखे राखल गइल. सचिन तेंदुलकर आ वीरेंद्र सहवागो एहमें नइखन बाकिर गौतम गम्भीर के वापसी भइल बा. एकरा अलावा राहुल शर्मा आ श्रीनाथ अरविंद के मौका दिआइल बा.\nआस्ट्रेलिया में 12 अक्टूबर से चार नवम्बर तक नौ खिलाड़ियन वाली चार देशन के अंतर्राष्ट्रीय सुपर सीरीज आ एगो अंतर्राष्ट्रीय टूर्नामेंट खातिर भारतीय हॉकी टीम के घोषणा कर दिहल गइल. एह टीम में ड्रैग फ्लिकर संदीप सिंह आ मिडफील्डर सरदार सिंह के शामिल कइल गइल बा. एह खिलाड़ियन पर लगावल प्रतिबंध हटा लिहल गइल बा.


दाल जमाखोरन का खिलाफ कार्रवाई तेज – टटका खबर\nदाल जमाखोरन का खिलाफ कार्रवाई तेज\nदाल के जमाखोरी क के कमाई करेवालन का खिलाफ केन्द्र सरकार आपन कार्रवाई तेज क दिहले बिया. हालही में महाराष्ट्र, छत्तीसगढ़, तेलंगाना, मध्य प्रदेश आ आंध्र प्रदेश समेत दस राज्यन में अभियान चला के छब्बीस हजार टन दाल जब्त कइल गइल बा. एह दाल के बाजार में बेच के दाल के दाम पर अंकुश लगावल जाई. छापेमारी के काम आगहू चलत रही. एह बीच विदेश से मंगावल पांच हजार टन आ गइल बा आ ओकरो के बाजार में उतारल जाई. बाकिर दुख के बात बा कि बिहार में जमाखोरन का खिलाफ नीतीश सरकार कवनो कार्रवाई ना क के ओकनी के बढ़ावा देत बिया.\nTags: दाल जमाखोरी, नीतीश सरकार


टटका खबर, शनिचर, १२ जून – Anjoria\nजून 12, 2010 news in bhojpuri, टटका खबर\nसिवान से मैरवा जात पिकअप वैन पलटला से तीन जने के मोत\nसिवान से मैरवा जात एगो पिकअप वैन शुक का सबेरे नौ बजे जीरादेई का मछरिया मोड़ लगे पलट गइल. दुर्घटना अगिला चक्का फटला से भइल जवना का बाद वैन पलट गइल आ दू आदमी के ओहिजे मौत हो गइल. एक आदमी के मौत अस्पताल में इलाज का दोरान भइल. दुर्घटना के जानकारी मिलते सिवान जिला भाजपाध्यक्ष प्रो॰अभिमन्यु सिंह अपना सहयोगियन का साथ अस्पताल चहुँपलन आ घवाहिलन के हाल चाल जनलन.\nलालू प्रसाद आपन जनमदिन मनवलन\nकाल्हु लालटेन के आकार वाला केक काट के लालू प्रसाद आपन ६३वाँ जनमदिन मनवलन आ लोग के भोज दिहलन. मौका पर रामविलास पासवानो मौजुद रहले. केक खात खिआवत लालू के अपना चेला श्याम रजक के याद आ गइल आ कहलन कि पता ना के के उनकर केक खा के दोसरा पार्टी में चल जाला. बतवलन कि एक बेर उनका जनमदिन पर राबड़ी देवी श्याम रजक के केक खिअवली आ ऊ दोसरा दल में चल गइलन. हो सकेला कि श्याम के ओकर स्वाद नीक ना लागल होखे.\nमहाराष्ट्र में कांग्रेस मनसे के सहयोग लिहलस\nयूपी बिहार के लोग के दुश्मन बनल मनसे के राज ठाकरे से हिन्दी भाषियन के समर्थन पावे वाली कांग्रेस पार्टी विधानपरिषद चुनाव में सहयोग लिहले बिया आ एह बात के आलोचना बिहार में हो रहल बा. खासकर के भाजपा एह बात के मुद्दा बनावे के फेर में बिया.\nपटना में बस भगवा रंगे लउकत बा\nभाजपा के राष्ट्रीय कार्यकारिणी का बईठक का चलते पटना के भगवा झंडा, बैनर, पोस्टर से पाट दिहल गइल बा. काल्हु अतवार के होखे वाला राष्ट्रीय स्वाभिमान रैली के सफल बनावे खातिर संघ के सगरी आनुसांगिक संगठन कमर बान्ह के लाग गइल बाड़े. राष्ट्रीय नेता लोग पटना चहुँप रहल बा, नरेन्द्र मोदी आजु आवे वाला बाड़न. काल्हु के रैली पर सबके नजर रही काहे कि का्लहु नरेन्द्र मोदी के भाषण होखे वाला बा.\nनिशाना पर आ गइल बाड़न अर्जुन सिंह\nयूनियन कार्बाइड के वारेन एंडरसन के फर्जी जमानत पर रिहा करा के सरकारी जहाज से भगावे का आरोप में अर्जुन सिंह सबका निशाना पर आ गइल बाड़न. भाजपा त भाजपा कांग्रेसो उनका पर निशाना साध रहल बिया. काहे कि अगर अर्जुन सिंह के दोषी ना करार दिहल गइल त सगरी दोष राजीव गाँधी पर आ जाई. राजीव गाँधी के पूर्व प्रधान सचिव पीसी अलेक्जेंडर कहत बाड़न कि एंडरसन के रिहा करावे में राजीवो गाँधी के हाथ रहुवे.\nदस लाख के ग्रेच्युटी पर इन्कम टैक्स ना लागी\nपिछला संसद सत्र में ग्रेच्युटी के सीमा साढ़े तीन लाख से बढ़ा के दस लाख कर दिहल गइल रहे. बाकिर असमंजस बनल रहुवे कि एह पर आयकर लागी कि ना. अब आयकर विभाग एलान कइले बा कि कर्मचारी हित देखत ग्रेच्युटी के पूरा राशि इन्कम टैक्स से मुक्त रही.\nजेल का दिवाल में सेंध लगा के कैदी फरार\nभदोही जेल का दीवाल में सेंध मार के टीवी लूट कांड में विचाराधीन कैदी भाग निकलल. आरक्षी ड्यूटी बदले का समय प्रशासन के एकर भनक लागल त पगली घंटा बजा के कैदियन के हाजिरीलिहल गइल त कैदी भगला के पता चलल. दीवाल में सेंध का जगहा पर रॉड आ खरपा बरामद भइल बा. भदोही जेल से कैदी भागे के ई चउथा घटना ह.\nमुकेश अंबानी इंफोटेल खरीदले\nदुनु भाईयन का बीच प्रतियोगिता पर लागल बंधन आपसी समझौता से खतम भइला का बाद मुकेश अंबानी इंफोटेल के करीब पाँच हजार करोड़ में खरीद लिहलन. इंफोटेल हाल में ब्राडबैंड एसेस स्पेक्ट्रम खरीदे खातिर सबसे बड़हन बोली लगवले रहुवे. एह नया सौदा का बाद दुनु भाई टेलीकम्युनिकेशन का क्षेत्र में आ गइल बाड़े. एगो दोसरा खबर में बतावल गइल बा कि कैंबे बेसिन में मुकेश अंबानी के कंपनी के तेल के एगो अउरी भण्डार मिल गइल बा जवना से चार सौ बैरल तेल के उत्पादन रोज हो सकीस.\nभोजपुरी गायिका हुसिला देवी अपना पूर्वजन का गाँव आइल बाड़ी\nमारीशस के राष्ट्रपति अनिरुद्ध जगन्नाथ के साली हुसिला देवी उर्फ प्रतिभा आजुकाल्हु गोपालगंज प्रवास पर आइल बाड़ी. हुसिला देवी बतावत बाड़ी कि भोजपुरी आजुवो मारीशस का लोगन का आत्मा में रचल बसल बा आ ओहिजा के भोजपुरी गीतन में फूहड़पन भा अश्लीलता जगहा नइखे बनवले. आजुवो भोजपुरी गीतन में ऊ लोग अपना पूर्वजन के संघर्ष गाथा याद करेला लोग.\nफीफा वर्ल्ड कप के दुनु मैच काल्हु बरोबरी पर छूटल\nफीफा वर्ल्ड कप के काल्हु के दुनु मैच ड्रा पर छूटल. दक्षिण अफ्रीका आ मैक्सिको का मैच में दक्षिण अफ्रीका के शाबलाला पहिलका गोल दाग के एह वर्ल्ड कप के पहिला गोल कइले बाकिर मैक्सिको के मारक्वेज तुरते एगो गोल कर के मैच बराबर कर लिहलस. फेर केहू गोल ना कर पावल. दोसरा मैचमें फ्रांस आ उरुग्वे के मैचो बिना कवनो गोल के बराबरी पर खतम भइल. आजु तीन गो मैच होखे वाला बा.\nटटका खबर, अतवार, १३ जून


भोजपुरी विशेष – जाड़ा के जोरदार जवाब कउड़ा कथा कहानी के केंद्र रहल हा , Bhojpuri special bonfire of bhojpuri region Kauda meeting point in winter morning and evening– News18 Hindi\nभोजपुरी विशेष – जाड़ा के जोरदार जवाब कउड़ा कथा कहानी के केंद्र रहल हा\nसुख-दुख, चिंता-परेशानी सब कउड़ा के आगि में जारि दिहल जात रहल हा.\nगांव के जीवन के सबका ले विशेष बात रहल हा कि उंहा केहू अकेले ना रह सकत रहल हा. शायद इहे कारण रहल हा कि दू-चार घर के अंतर पर कउड़ा लागत रहल हा. जाड़ा में भोरे आ सांझि के लोग जुट के बतकही करत रहल हा. बातचीत से जाड़ा के साथ ही चिंता भी निपट जाति रहल हा.\nLast Updated : December 11, 2020, 14:22 IST\nएगो जमाना में हर मोहल्ला में एगो- दूगो घर अइसन रहत रहल ह सन जहवां जाड़ा का दिन में आदमिन के जुटान होखत रहल ह आ ओहिजा चाह- पानी के जोगाड़ त रहते रहल ह, बीड़ी- सिगरेट, सुरती आ गांजा के भी जोगाड़ रहत रहल ह. कउड़ा माने आगी तापे के सामूहिक स्थान. कउड़ा का चारो ओर खूब बढ़िया से बइठि के आगी तापे के मजा ऊहे जानी जे गांव में रहल बा. कउड़ा तापे वाला लोग अइसन- अइसन संस्मरण, समाचार आ मनोरंजक प्रसंग सुनाई कि आजु के लोकल टीवी चैनल आ रेडियो बुलेटिन फेल बा. आ मजा देखीं कि ओकरा में रंग में भंग डाले वाला कौनो विज्ञापन ना रहत रहल ह. कार्यक्रम में ब्रेक ना रहल ह कि विज्ञापन जबरन देखहीं के परी. टीवी पर त रउरा चैनलो बदलि देब बाकिर इंटरनेट पर कुछु पढ़तानी, वीडियो देखतानी तले बीचे में विज्ञापन आ जाई आ स्किप के बटनो ना रही. अब झेलीं विज्ञापन. त कउड़ा पर कौनो विज्ञापन के झंझट ना रहल ह.\nये भी पढ़े : भोजपुरी विशेष - सरगो में प्रेम फइलावत होइहें कथाकार अमरकांत\nरोग - व्याधि से लेकर ज्ञान तक के चर्चा\nकउड़ा पर खूब भोरहीं आवे वाला लोग कम रहत रहल ह. छव से लेके आठ बजे ले आवे वाला ढेर रही लोग. कतने लोग त बाजार में भेंटाई त कही कि ठीक बा, अभी त तेजी में बानी, काल सबेरे फलाना के कउड़ा पर भेंट होई. त ऊ एगो बतकही के अड्डा रहल ह. रउरा कवनो रोग भइल बा. दवाई करावत- करावत थाकि गइल बानी. अकिल काम नइखे करत. त कउड़ा के लोग बता दी कि डाक्टर- बैद छोड़ीं, रउरा हई खरबिरउवा दवाई करीं. राउर रोग ठीक हो जाई. आ रोग तनी गंभीर बा, त फलाना बैद जी, हकीम जी भा डाक्टर साहेब किहां चलि जाईं. त कउड़ा लोक सेवा के भी बड़ा बढ़िया जगह रहल ह. गांव- देहात में अइसहीं बड़ा खुला जगह रहेला. त खूब सनसनात हवा सीधे हाड़ के छू देला. कउड़ा वाला लोग आगी से आ बातचीत से अपना के एतना गरम कइले रही लो कि जाड़ा के बापो ना कुछ बिगाड़ सकेला. कउड़े पर सादी- बियाह के बात, मोकदिमा में गवाही के बात, झगड़ा बा त सुलहा के बाति, कुछु कीने के बा त कहां सस्ता आ टिकाऊ सामान मिली, एकर बात आ गांव जवार में कहां- कहां चोरी- घटिहाई होता ओकर बात, सुनत रहीं बाकिर राउर मन ना भरी. बाकिर एही बीच में रामचरितमानस आ भगवद्पुराण के कथा- कहानी आ साधु- संत, जगता मंदिर, मेला आ जज्ञ के बात भी होत रहल ह.\nजब बड़ बुजुरुग लो रही त शुद्ध आ सात्विक बाति के प्रधानता रहबे करी. भले ऊ लोग चलि गइल त कुछ देर हंसी मजाक में रास- रंग के भी कुछ बात हो जाई. भूत- प्रेत आ ओझा गुनी के बात हो जाई. आ कौनो मेहरारू मन- मिजाज से टांठ बिया त ओकरा वीरता आ ढीठता के प्रसंग भी चली कि फलनिया से सब डेराला. त एही से कहनी हं कि कउड़ा लोकल टीवी चैनल आ रेडियो बुलेटिन से कईगुना बढ़िया रहल ह. कउड़ा पर एगो आत्मीयता के माहौल रही. कउड़ा पर बइठकी करे वाला केहू ना आइल त बाकी लोग चिंता में परि जाई कि फलाना ठीक बाड़े नू. काहें नइखन आवत. कहीं गइल बाड़े, कि केहू हित- नात आइल बा कि बेमार बाड़े- आखिर का बाति बा? त सुख- दुख के पुछवइया के एगो सहारा रही.\nराजनीति प भी नजर\nआ कउड़ा पर राजनीति के बात? ई त पुछबे मत करीं. एक बार राजनीति के बात सुरू होखे त बस देस- बिदेस के सभ नेता लोगन के किरिया- करम हो जात रहल ह. आ कौनो नेता के बड़ाई होखे लागी त ओहू के आकास पर चढ़ा दिहल जात रहल ह. एक्सट्रीम लेवेल पर बतकही होखत रहल ह. कउड़ा पर एगो खास इंटरवल के बाद कौनो लोकल देवता के कहानी जरूर सुनात रहल ह. एगो रहले ह माया बाबा. एगो बरगद के पेड़ के चारो तरफ से घेरि के उनुकर स्थान बनावल रहल ह. अब त उनुकर एगो मंदिरो बनि गइल बा. त माया बाबा चमत्कारिक देवता मनाले. कउड़ा पर उनुका के लेके कतने घटना सुने के मिलत रहल ह. रउवो एगो कथा सुनीं.\nकथा के अड्डा\nएक बेर एगो छोट व्यापारी के बलिया शहर से गांवे लौटला में देरी हो गइल. बलिया शहरे में हिसाब- किताब करत देरी हो गइल. ओइजा से ओकर गांव 12 किलोमीटर दूर रहे. रास्ता में माया बाबा के स्थान रहे. ओकर ओही बेरा घरे आइल जरूरी रहे. काहें से कि ओकरा मेहरारू के तबियत खराब रहे. बस ऊ एगो दोसरा व्यापारी से साइकिल मंगलस आ चल दिहलस गांवे. रास्ता भर- जय माया बाबा, जय माया बाबा के जाप करत गइल. ओह घरी रास्ता में एगो अइसन स्थान परे जहवां रात में रास्ता चले वाला के लूट- पाट होत रहल ह. डकइत टाइप के लोग सक्रिय रहत रहल ह. अब त इ कुल खतम हो गइल बा. बाकिर ओह घरी रहे. जब डकइत लोगन के जगह आइल त बीच रास्ता में में एगो साधु व्यापारी के रोकले- बेटा कहां जइब? व्यापारी जानि गइले कि हो ना हो इहे माया बाबा हउवन. व्यापारी साइकिल रोकि के अपना गांव के नांव बतवले.\nमाया बाबा कहले कि चल तोहरा के गांव ले पहुंचा दीं. माया बाबा के हाथ में एगो लाठी रहे. व्यापारी कहले कि बाबा रउरा पैदल बानी आ हम साइकिल से. कइसे संगे चलबि. त ठीक बा हम साइकिल से उतरि के पैदल चलतानी. साधु कहले कि ना, तू साइकिल पर चलत रह, हम तोहरा संगही रहब. व्यापारी साइकिल से चले लगले. कइसन चमत्कार. साइकिल तेज चलावला पर भी साधु बाबा का जाने कइसे एकदम उनका एकदम पिछहीं रहसु. आ ऊ दउरबो ना करसु. आखिरकार व्यापारी के साधु बाबा ओकरा गांव तक पहुंचा दिहले. आ लौटे के बेरा आसिरबाद दिहले- भगवान के कृपा तोहरा पर बनल रहे. सबेरे व्यापारी गांव के लोगन से ई किस्सा सुनवले. सभ कहल कि ऊ माया बाबा रहले ह. पूरा जवार के रक्षा ऊहे करेले. जे उनुका के भक्ति से पुकारी, ऊ दउरल चलि आवेले.\nकिस्सा चलते रही\nई किस्सा खतम होत- होत दोसरका आदमी माया बाबा के एगो अउरी कहानी सुरू क दे. ओह दिन कउड़ा खतम होखे तक माया बाबा के बात के अलावा कुछु ना होखे. त गांव में कउड़ा तापे के जवन आनंद रहल ह, ओकर कवनो तुलना भा दोसर उदाहरण रउवा ना पाइब. ऊ मिठास, ऊ गरम ताप आ रोचक कहानी किस्सा. कहीं- कहीं अतिश्योक्ति अलंकार के प्रयोग भी होत रहल ह. बाकिर ओकरो एगो सीमा रहत रहल ह. अनर्गल कुछु ना होई. कउड़ा तापि के रउरा कई गो सकारात्मक ऊर्जा लेके घरे आवत रहनीं ह.\narticle in Bhojpuri Winter season